IARSCRÍBHINN

1. CONCLÚIDÍ MAIDIR LEIS NA TEICNÍCÍ IS FEARR ATÁ AR FÁIL (BAT) LE hAGHAIDH AN TIONSCADAIL PRÓISEÁLA MIOTAL FEIRIÚIL

RAON FEIDHME

Baineann na conclúidí BAT seo leis na gníomhaíochtaí seo a leanas a shonraítear in Iarscríbhinn I a ghabhann le Treoir 2010/75/AE:

2.3. Miotail fheiriúla a phróiseáil: (a) oibriú muilte teorollta ag a bhfuil acmhainneacht is mó ná 20 tona d’amhchruach in aghaidh na huaire; (c) leathadh brat cosanta miotail chomhleáite lena ngabhann ionchur is mó ná 2 thona d’amhchruach in aghaidh na huaire; áirítear leis sin bratú teothumtha agus baiscghalbhánú.

2.6. Dromchla miotal feiriúil a chóireáil trí phróisis leictrealaíocha nó cheimiceacha a úsáid i gcás inar mó ná 30 m3 toirt na ndabhcha cóireála.

6.11. Cóireáil chomhcheangailte fuíolluisce ar de thionscnaimh éagsúla é, ar choinníoll nach gcumhdaítear an chóireáil fuíolluisce le Treoir 91/271/CEE agus go dtagann an príomh-ualach truailleán ó na gníomhaíochtaí a chumhdaítear leis na conclúidí BAT.

Leis na conclúidí BAT seo cumhdaítear na nithe seo a leanas freisin:

— Fuar-rolladh agus sreangtharraingt má tá baint dhíreach acu le teorolladh agus/nó bratú teothumtha.

— Aisghabháil aigéad, má tá baint dhíreach aici leis na gníomhaíochtaí a chumhdaítear leis na conclúidí BAT.

— Cóireáil chomhcheangailte fuíolluisce ar de thionscnaimh éagsúla é, ar choinníoll nach gcumhdaítear an chóireáil fuíolluisce le Treoir 91/271/CEE agus go dtagann an príomh-ualach truailleán ó na gníomhaíochtaí a chumhdaítear leis na conclúidí BAT.

— Próisis dócháin a bhfuil baint dhíreach acu leis na gníomhaíochtaí a chumhdaítear leis na conclúidí BAT seo, ar choinníoll: 1. go gcuirtear na táirgí gásacha dócháin i dteagmháil dhíreach le hábhar (amhail téamh díreach bunábhair nó triomú díreach bunábhair), nó 2. go n-aistrítear an teas radanta agus/nó seoltach trí bhalla soladach (téamh indíreach): — gan úsáid a bhaint as sreabhán idirmheánach aistrithe teasa (áirítear leis sin téamh na citealfhoirnéise galbhánaithe), nó — nuair a fheidhmíonn gás (e.g. H2) mar shreabhán idirmheánach aistrithe teasa i gcás baiscainéalta.

Leis na conclúidí BAT seo, ní chumhdaítear na nithe seo a leanas:

— bratú miotail trí spraeáil theirmeach,

— leictreaphlátáil agus plátáil neamhleictreach; féadfar é sin a chumhdach leis na conclúidí BAT le haghaidh Cóireáil Dromchla Miotal agus Plaisteach (STM).

Áirítear an méid seo a leanas sna conclúidí BAT eile agus sna doiciméid tagartha BAT eile a d’fhéadfadh a bheith ábhartha maidir leis na gníomhaíochtaí a chumhdaítear leis na conclúidí BAT:

— Táirgeadh Iarainn agus Cruach (IS),

— Mórghléasraí Dócháin (LCP),

— Cóireáil Dromchla Miotal agus Plaisteach (STM),

— Cóireáil Dromchla le Tuaslagóirí Orgánacha (STS),

— Cóireáil Dramhaíola (WT),

— Faireachán ar Astaíochtaí san Aer agus san Uisce ó Shuiteálacha IED (ROM),

— Eacnamaíocht agus Éifeachtaí Trasmheáin (ECM),

— Astaíochtaí ó Stóráil (EFS),

— Éifeachtúlacht Fuinnimh (ENE),

— Córais Fuaraithe Thionsclaíocha (ICS).

Tá feidhm ag na conclúidí BAT seo gan dochar do reachtaíocht ábhartha eile, e.g. maidir le clárú, meastóireacht, údarú agus srianadh ceimiceán (REACH), maidir le haicmiú, lipéadú agus pacáistiú (CLP).

SAINMHÍNITHE

Chun críocha na gconclúidí BAT seo, tá feidhm ag na sainmhínithe seo a leanas:

Téarmaí ginearálta Téarma Sainmhíniú Baiscghalbhánú Saotharphíosaí cruach a thumadh ar bhealach neamhleanúnach i ndabhach ina bhfuil sinc leáite chun brat since a chur ar a ndromchla. Áirítear leis sin freisin aon phróiseas réamhchóireála nó iarchóireála a bhfuil baint dhíreach aige leis sin (e.g. díbhealú agus éighníomhú). Dras íochtair Táirge imoibriúcháin since leáite ina bhfuil iarann nó salainn iarainn a thugtar anonn ó phicilt nó ó fhloscadh. Téann an táirge imoibriúcháin sin síos go bun na daibhche since. Cruach charbóin Cruach inar lú cion gach dúile cóimhiotail ná 5 % de réir meáchain. Astaíochtaí clasaithe Astaíochtaí truailleán isteach sa chomhshaol trí aon chineál duchta, píopa, simléir, etc. Fuar-rolladh Cruach a chomhbhrú le rollóirí ag teochtaí comhthimpeallacha chun a saintréithe a athrú (e.g. méid, cruth agus/nó airíonna miotalóireachta). Áirítear leis sin freisin aon phróiseas réamhchóireála nó iarchóireála a bhfuil baint dhíreach aige leis sin (e.g. phicilt, ainéaladh agus olú). Tomhas leanúnach Tomhas a dhéantar trí úsáid a bhaint as córas uathoibrithe tomhais atá suiteáilte go buan ar an láthair. Sceitheadh díreach Sceitheadh i ndobharlach glactha dramhaíola gan tuilleadh cóireála iartheachtaí fuíolluisce. Gléasra atá ann cheana Gléasra nach gléasra nua é. Bunábhar Aon ionchur cruach (atá neamhphróiseáilte nó páirtphróiseáilte) nó aon saotharphíosa cruach a chuirtear isteach i gcéim de phróisis táirgthe. Téamh bunábhair Aon chéim de phróiseas ina ndéantar bunábhar a théamh. Ní áirítear leis sin bunábhar a thriomú nó an chitealfhoirnéis ghalbhánaithe a théamh. Fearócróimiam Cóimhiotal cróimiam agus iarainn ina bhfuil idir 50 % agus 70 % de chróimiam ann de réir meáchain go hiondúil. Gás múcháin An gás a sceitheann ó aonad dócháin. Cruach ard-chóimhiotail Cruach inar mó cion dúile cóimhiotail amháin, nó níos mó, ná 5 % nó níos mó de réir meáchain. Bratú teothumtha Leatháin nó sreanga cruach a thumadh go leanúnach i ndabhach ina bhfuil miotail leáite, e.g. sinc agus/nó alúmanam, chun brat miotal a chur ar a ndromchla. Áirítear leis sin aon phróiseas réamhchóireála nó iarchóireála a bhfuil baint dhíreach aige leis sin (e.g. picilt agus fosfáitiú). Teorolladh Cruach théite a chomhbhrú le rollóirí ag teochtaí atá sa raon idir 1 050 °C agus 1 300 °C go hiondúil chun a saintréithe a athrú (e.g. méid, cruth agus/nó airíonna miotalóireachta). Áirítear leis sin fáinní agus feadáin gan uaim a theorolladh chomh maith le haon phróiseas réamhchóireála nó iarchóireála a bhfuil baint dhíreach aige leis an méid sin (e.g. scarbhú, bailchríochnú, picilt agus olú). Sceitheadh indíreach Sceitheadh nach sceitheadh díreach é. Téamh idirmheánach An bunábhar a théamh idir na céimeanna teorollta. Gáis próisis iarainn agus cruach Gás foirnéise soinneáin, gás bunfhoirnéise ocsaigine, gás oighinn cóic nó meascáin díobh a eascraíonn as táirgeadh iarainn agus cruach. Cruach luaidhe Gráid chruach in bhfuil an cion luaidhe a cuireadh isteach idir 0,15 % agus 0,35 % de réir meáchain de ghnáth. Mór-uasghrádú gléasra Mórathrú i ndearadh nó i dteicneolaíocht gléasra le mórchoigeartuithe nó athsholáthar ar an bpróiseas agus/nó ar an teicníc laghdaithe astaíochtaí nó ar na teicnící laghdaithe astaíochtaí agus ar an trealamh gaolmhar. Sreabhadh maise Mais substainte áirithe nó paraiméadair áirithe a astaítear thar thréimhse shainithe ama. Screamh mhuilinn Ocsaídí iarainn a thagann ann dóibh ar dhromchla cruach nuair a imoibríonn ocsaigin le miotal te. Tarlaíonn sé sin go díreach tar éis an teilgthe, le linn an atéite agus an teorollta. Aigéad measctha Meascán d’aigéad hidreafluarach agus d’aigéad nítreach. Gléasra nua Gléasra a cheadaítear ar dtús ag láthair na suiteála tar éis fhoilsiú na gconclúidí BAT seo nó gléasra a athsholáthar ina iomláine tar éis fhoilsiú na gconclúidí BAT seo. Tomhas tréimhsiúil Tomhas ag eatraimh shonraithe ama trí úsáid a bhaint as modhanna láimhe nó uathoibrithe. Gléasra Gach cuid de shuiteáil a chumhdaítear faoi raon feidhme na gconclúidí BAT seo agus aon ghníomhaíocht eile a bhfuil baint dhíreach aici leis an méid sin agus a bhfuil tionchar aici ar ídiú agus/nó ar astaíochtaí. Féadfar gléasraí nua nó gléasraí atá ann cheana a bheith i gceist le gléasraí. Iarthéamh An bunábhar a théamh tar éis an teorollta. Ceimiceáin phróisis Substaintí agus/nó meascáin mar a shainmhínítear in Airteagal 3 de Rialachán (CE) Uimh. 1907/2006 ó Pharlaimint na hEorpa agus ón gComhairle (1) agus a úsáidtear sna próisis. Aisghabháil Aisghabháil mar a shainmhínítear in Airteagal 3(15) de Threoir 2008/98/CE ó Pharlaimint na hEorpa agus ón gComhairle (2) . Áirítear le haisghabháil aigéad caite iad a athghiniúint, a athshlánú agus a athchúrsáil. Athghalbhánú Earraí galbhánaithe athláimhe a phróiseáil (e.g. ráillí cosanta ó mhórbhealaí) a thugtar ar ais lena ngalbhánú tar éis tréimhsí fada seirbhíse. Is gá céimeanna breise próisis a dhéanamh chun na hearraí sin a phróiseáil ós rud é go mbíonn dromchlaí páirtchreimthe orthu nó mar gheall ar an ngá aon bhrat iarmharach since a bhaint. Ath-théamh An bunábhar a théamh roimh an teorolladh. Iarmhar Substaint nó réad a ghintear leis na gníomhaíochtaí a chumhdaítear le raon feidhme na gconclúidí BAT seo mar dhramhaíl nó mar sheachtháirge. Limistéar íogair Limistéir nach mór cosaint speisialta a thabhairt dóibh, amhail: — limistéir chónaithe, — limistéir ina ndéantar gníomhaíochtaí daonna (e.g. limistéir in aice le háiteanna oibre, scoileanna, ionaid cúraim lae, limistéir áineasa, ospidéil nó tithe altranais). Cruach dhosmálta Cruach ard-chóimhiotail ina bhfuil cróimiam atá sa raon 10-23 % de réir meáchain go hiondúil. Áirítear léi cruach ástainíteach, ina bhfuil nicil freisin atá sa raon 8-10 % de réir meáchain go hiondúil. Dras uachtair Na hocsaídí a dhéantar ar dhromchla na daibhche since leáite le linn teothumtha nuair a imoibríonn iarann le halúmanam. Meán bailí in aghaidh na huaire (nó na leathuaire) Meastar go bhfuil meán in aghaidh na huaire (nó na leathuaire) bailí nuair nach ann d’aon chothabháil ná mífheidhm den chóras uathoibrithe tomhais. Substaint sho-ghalaithe Substaint atá in ann athrú go réidh ó fhoirm sholadach nó ó fhoirm leachtach go gal agus a bhfuil galbhrú ard agus fiuchphointe íseal aici (e.g. HCl). Áirítear leis sin comhdhúile orgánacha so-ghalaithe mar a shainmhínítear in Airteagal 3(45) de Threoir 2010/75/AE. Sreangtharraingt Slata nó sreanga cruach a tharraingt trí dhíslí chun a dtrastomhas a laghdú. Áirítear leis sin aon phróiseas réamhchóireála nó iarchóireála a bhfuil baint dhíreach aige leis sin (e.g. picilt slat sreinge agus bunábhar a théamh tar éis na tarraingthe). Bearrthaí since Meascán arb é atá ann sinc, ocsaíd since agus clóiríd since a thagann ann dó ar dhromchla na daibhche since leáite.





Truailleáin agus paraiméadair Téarma Sainmhíniú B Suim an bhóróin agus a chomhdhúile, bíodh sé tuaslagtha nó ceangailte de cháithníní, a shloinntear mar B. Cd Suim an chaidmiam agus a chomhdhúile, bíodh sé tuaslagtha nó ceangailte de cháithníní, a shloinntear mar Cd. CO Aonocsaíd charbóin. COD Éileamh ceimiceach ar ocsaigin. An méid ocsaigine is gá le haghaidh ocsaídiú ceimiceach iomlán an ábhair orgánaigh go dé-ocsaíd charbóin trí úsáid a bhaint as déchrómáit. Is táscaire mais-tiúchain comhdhúl orgánach é COD. Cr Suim an chróimiam agus a chomhdhúile, bíodh sé tuaslagtha nó ceangailte de cháithníní, a shloinntear mar Cr. Cr(VI) Cróimiam heicsifhiúsach, a shloinntear mar Cr(VI), lena n-áirítear gach comhdhúil chróimiam i gcás ina bhfuil an cróimiam sa staid ocsaídiúcháin + 6. Deannach Ábhar cáithníneach iomlán (san aer). Fe Suim an iarainn agus a chomhdhúile, bíodh sé tuaslagtha nó ceangailte de cháithníní, a shloinntear mar Fe. F- Fluairíd thuaslagtha, a shloinntear mar F-. HCl Clóiríd hidrigine. HF Fluairíd hidrigine. Hg Suim an mhearcair agus a chomhdhúile, bíodh sé tuaslagtha nó ceangailte de cháithníní, a shloinntear mar Hg. HOI Innéacs ola hidreacarbóin. Suim na gcomhdhúl is féidir a eastóscadh le tuaslagóir hidreacarbóin (lena n-áirítear hidreacarbóin alafatacha fhadslabhrúla, hidreacarbóin alafatacha bhrainseacha, hidreacarbóin ailichiogacha, hidreacarbóin aramatacha nó hidreacarbóin aramatacha ailcil-mhalartaithe). H2SO4 Aigéad sulfarach. NH3 Amóinia. Ni Suim na nicile agus a comhdhúile, bíodh sí tuaslagtha nó ceangailte de cháithníní, a shloinntear mar Ni. NOX Suim na haonocsaíde nítrigine (NO) agus na dé-ocsaíde nítrigine (NO2); a shloinntear mar NO2. Pb Suim na luaidhe agus a comhdhúile, bíodh sí tuaslagtha nó ceangailte de cháithníní, a shloinntear mar Pb. Sn Suim an stáin agus a chomhdhúile, bíodh sé tuaslagtha nó ceangailte de cháithníní, a shloinntear mar Sn. SO2 Dé-ocsaíd sulfair. SOX Suim na dé-ocsaíde sulfair (SO2), na trí-ocsaíde sulfair (SO3) agus an aigéid shulfaraigh i bhfoirm aerasól, a shloinntear mar SO2. TOC Carbón orgánach iomlán, a shloinntear mar C (in uisce); lena n-áirítear gach comhdhúil orgánach. P iomlán Fosfar iomlán, a shloinntear mar P, lena n-áirítear gach comhdhúil fosfair orgánaigh agus neamhorgánaigh. TSS Iomlán na solad ar fuaidreamh. Mais-tiúchan na solad uile ar fuaidreamh (in uisce), a thomhaistear trí bhíthin scagacháin le scagairí snáithíní gloine agus leis an modh meá-mhéadrach. TVOC Comhdhúile so-ghalaithe orgánacha iomlána, a shloinntear mar C (san aer). Zn Suim na since agus a comhdhúile, bíodh sí tuaslagtha nó ceangailte de cháithníní, a shloinntear mar Zn.

ACRAINMNEACHA

Chun críocha na gconclúidí BAT seo, tá feidhm ag na hacrainmneacha seo a leanas:

Acrainm Sainmhíniú BG Baiscghalbhánú CMS Córas bainistíochta ceimiceán CR Fuar-rolladh EMS Córas bainistíochta comhshaoil FMP Próiseáil miotal feiriúil HDC Bratú teothumtha HR Teorolladh OTNOC Dálaí nach gnáthdhálaí oibríochtúla iad SCR Dí-ocsaídiú catalaíoch roghnaitheach SNCR Dí-ocsaídiú neamhchatalaíoch roghnaitheach WD Sreangtharraingt

BREITHNITHE GINEARÁLTA

Na Teicnící is Fearr atá ar Fáil

Ní teicnící saintreoracha ná uileghabhálacha iad na teicnící a liostaítear agus a dtugtar tuairisc orthu sna conclúidí BAT seo. Féadfar teicnící eile a úsáid lena n-áirithítear leibhéal coibhéiseach cosanta comhshaoil ar a laghad.

Mura gcuirtear a mhalairt in iúl, tá na conclúidí BAT infheidhme go ginearálta.

BAT-AELanna agus leibhéil tháscacha astaíochtaí le haghaidh astaíochtaí san aer

Leis na leibhéil astaíochta a bhaineann leis na teicnící is fearr atá ar fáil (BAT-AELanna) agus na leibhéil astaíochta tháscacha le haghaidh astaíochtaí san aer a thugtar sna conclúidí BAT seo, tagraítear do thiúchain (mais na substaintí astaithe de réir thoirt an dramhgháis) faoi na dálaí caighdeánacha seo a leanas: gás tirim ag teocht 273,15 K, agus ag brú 101,3 kPa, agus a shloinntear in mg/Nm3.

Léirítear sa tábla thíos na leibhéil tagartha ocsaigine a úsáidtear chun BAT-AELanna agus leibhéil tháscacha astaíochta a shloinneadh sna conclúidí BAT seo.

Foinse na n-astaíochtaí Leibhéal tagartha ocsaigine (OR) Próisis dócháin a bhaineann le: — téamh agus triomú bunábhair, — téamh na citealfhoirnéise galbhánaithe. 3 % de réir toirte tirime Gach foinse eile Gan cheartú le haghaidh an leibhéil ocsaigine

I gcásanna ina dtugtar leibhéal tagartha ocsaigine, is é seo a leanas an chothromóid chun an tiúchan astaíochta ag an leibhéal tagartha ocsaigine a ríomh:

I gcás inarb é:

ER : an tiúchan astaíochta ag an leibhéal tagartha ocsaigine OR; OR : an leibhéal tagartha ocsaigine in % de réir toirte; EM : an tiúchan tomhaiste astaíochta; OM : an leibhéal tomhaiste ocsaigine in % de réir toirte.

Níl feidhm ag an gcothromóid thuas má bhaineann na próisis dócháin úsáid as aer atá saibhrithe le hocsaigin nó as ocsaigin íon nó nuair a éiríonn an leibhéal ocsaigine sa dramhghás an-chóngarach do 21 % de réir toirte de bharr iontógáil aeir breise ar chúiseanna sábháilteachta. Sa chás sin, déantar an tiúchan astaíochta ag an leibhéal tagartha ocsaigine de 3 % de réir toirte tirime a ríomh ar bhealach difriúil, e.g. trí normalú ar bhonn na dé-ocsaíde carbóin a ghineann an dóchán.

Maidir le tréimhsí meánaithe BAT-AELanna le haghaidh astaíochtaí san aer, tá feidhm ag na sainmhínithe seo a leanas.

Cineál tomhais Tréimhse mheánaithe Sainmhíniú Leanúnach Meán laethúil An meán thar thréimhse lae amháin, bunaithe ar mheáin bhailí in aghaidh na huaire nó na leathuaire. Tréimhsiúil Meán thar an tréimhse samplála Meánluach trí thomhas as a chéile a mhaireann 30 nóiméad an ceann ar a laghad (3).

Nuair a dhéantar dramhgháis ó dhá fhoinse nó níos mó (e.g. foirnéisí) a sceitheadh trí shimléar coiteann, bíonn feidhm ag na BAT-AELanna maidir leis an sceitheadh comhcheangailte ón simléar.

Chun na sreafaí maise a ríomh i ndáil le BAT 7 agus BAT 20, maidir le dramhgháis ó chineál foinse amháin (e.g. foirnéisí) a sceitear trí dhá shimléar nó níos mó, i gcás ina measann an t-údarás inniúil go bhféadfaí iad a sceitheadh trí shimléar coiteann, déanfar na simléir sin a mheas mar shimléar aonair.

BAT-AELanna le haghaidh astaíochtaí san uisce

Leis na leibhéil astaíochta a bhaineann leis na teicnící is fearr atá ar fáil (BAT-AELanna) le haghaidh astaíochtaí san uisce a thugtar sna conclúidí BAT seo, tagraítear do thiúchain (mais na substaintí astaithe de réir thoirt an uisce), a shloinntear in mg/l nó μg/l.

Le tréimhsí meánaithe a bhaineann leis na BAT-AELanna, tagraítear do cheachtar den dá chás seo a leanas:

— I gcás sceitheadh leanúnach, meánluachanna laethúla, i.e. samplaí comhiomlána sreabh-chomhréireacha 24 uair an chloig. Féadfar samplaí comhiomlána am-chomhréireacha a úsáid ar choinníoll go léirítear cobhsaíocht leordhóthanach na sreibhe. Féadfar spotsamplaí a úsáid i gcás ina gcruthaítear go bhfuil na leibhéil astaíochta sách cobhsaí.

— I gcás baisc-sceitheadh, meánluachanna thar fhad an scaoilte a thógtar mar shamplaí comhiomlána sreabh-chomhréireacha, nó spotshampla a thógtar roimh an sceitheadh ar choinníoll go bhfuil an t-eisilteach measctha agus aonchineálach ar bhealach iomchuí.

Bíonn feidhm ag na BAT-AELanna ag an bpointe a bhfágann an astaíocht an gléasra.

Leibhéil eile feidhmíochta comhshaoil a bhaineann leis na teicnící is fearr atá ar fáil (BAT-AEPLanna)

BAT-AEPLanna le haghaidh ídiú fuinnimh sonrach (éifeachtúlacht fuinnimh)

Leis na BAT-AEPLanna le haghaidh ídiú fuinnimh sonrach, tagraítear do mheáin bhliantúla a ríomhtar trí úsáid a bhaint as an gcothromóid seo a leanas:

I gcás inarb é:

ídiú fuinnimh : méid iomlán an teasa (a ghintear ó phríomhfhoinsí fuinnimh) agus an leictreachais a ídíonn an próiseas/na próisis ábhartha, a shloinntear in MJ/bliana nó kWh/bliana; agus ionchur : méid iomlán an bhunábhair a phróiseáiltear, a shloinntear in t/bliana.

I gcás téamh bunábhair, comhfhreagraíonn an t-ídiú fuinnimh do mhéid iomlán an teasa (a ghintear ó phríomhfhoinsí fuinnimh) agus an leictreachais a ídíonn na foirnéisí go léir sa phróiseas/sna próisis ábhartha.

BAT-AEPLanna le haghaidh ídiú uisce sonrach

Leis na BAT-AEPLanna le haghaidh ídiú uisce sonrach, tagraítear do mheáin bhliantúla a ríomhtar trí úsáid a bhaint as an gcothromóid seo a leanas:

I gcás inarb é:

ídiú uisce : méid iomlán an uisce a ídíonn an gléasra diomaite de na nithe seo a leanas: — uisce a athchúrsáiltear agus athúsáidtear, agus — uisce fuaraithe a úsáidtear i gcórais fuaraithe aonuaire, agus — uisce le haghaidh úsáid de chineál tí, a shloinntear in m3/bliana; agus ráta táirgthe : méid iomlán na dtáirgí a mhonaraíonn an gléasra, a shloinntear in t/bliana.

BAT-AEPLanna le haghaidh ídiú ábhair sonrach

Leis na BAT-AEPLanna le haghaidh ídiú ábhair sonrach, tagraítear do mheáin thar 3 bliana a ríomhtar trí úsáid a bhaint as an gcothromóid seo a leanas:

I gcás inarb é:

ídiú ábhair : Meán 3 bliana de mhéid iomlán an ábhair a ídíonn an próiseas/na próisis ábhartha, a shloinntear in kg/bliana; agus ionchur : meán 3 bliana de mhéid iomlán an bhunábhair a phróiseáiltear, a shloinntear in t/bliana nó m2/bliana.

1.1. Conclúidí BAT ginearálta le haghaidh an tionscadail próiseála miotal feiriúil

1.1.1. Feidhmíocht ghinearálta chomhshaoil

BAT 1. Chun feabhas a chur ar an bhfeidhmíocht fhoriomlán chomhshaoil, is é an BAT córas bainistíochta comhshaoil (EMS) a fhorbairt agus a chur chun feidhme ina n-ionchorpraítear gach ceann de na gnéithe seo a leanas: i. tiomantas, ceannaireacht, agus cuntasacht na bainistíochta, lena n-áirítear an bhainistíocht shinsearach, chun EMS éifeachtach a chur chun feidhme; ii. anailís ina gcinntear comhthéacs na heagraíochta, ina sainaithnítear riachtanais agus ionchais na bpáirtithe leasmhara, ina sainaithnítear saintréithe an ghléasra a bhaineann le rioscaí a d’fhéadfadh a bheith ann don chomhshaol (nó do shláinte an duine) agus ina sainaithnítear na ceanglais dlí is infheidhme a bhaineann leis an gcomhshaol; iii. beartas comhshaoil a fhorbairt a bhfuil feabhas leanúnach ar fheidhmíocht chomhshaoil na suiteála ina chuid de; iv. cuspóirí agus táscairí feidhmíochta a leagan síos i ndáil le mórghnéithe comhshaoil, lena n-áirítear comhlíonadh na gceanglas dlí is infheidhme a chosaint; v. na nósanna imeachta agus na gníomhaíochtaí is gá a phleanáil agus a chur chun feidhme (lena n-áirítear gníomhaíochtaí ceartaitheacha agus coisctheacha i gcás inar gá), chun na cuspóirí comhshaoil a bhaint amach agus chun rioscaí comhshaoil a sheachaint; vi. struchtúir, róil agus freagrachtaí a chinneadh i ndáil le gnéithe agus cuspóirí comhshaoil agus na hacmhainní airgeadais agus daonna is gá a sholáthar; vii. an inniúlacht agus an fheasacht is gá a áirithiú i measc na mball foirne a bhféadfadh a gcuid oibre difear a dhéanamh d’fheidhmíocht comhshaoil an ghléasra (e.g. trí fhaisnéis agus oiliúint a sholáthar); viii. cumarsáid inmheánach agus sheachtrach; ix. rannpháirtíocht fostaithe i ndea-chleachtais bainistíochta comhshaoil a chothú; x. lámhleabhar bainistíochta agus nósanna imeachta i scríbhinn a bhunú agus a choinneáil ar bun chun gníomhaíochtaí a bhfuil tionchar suntasach acu ar an gcomhshaol a rialú chomh maith le taifid ábhartha a bhunú agus a choinneáil ar bun; xi. pleanáil oibríochtúil éifeachtach agus rialú éifeachtach próiseas; xii. cláir chothabhála iomchuí a chur chun feidhme; xiii. prótacail maidir le hullmhacht agus freagairt éigeandála, lena n-áirítear na drochthionchair (ar an gcomhshaol) a bhíonn ag staideanna éigeandála a chosc agus/nó a mhaolú; xiv. agus suiteáil (nua) nó cuid di á dearadh nó á athdhearadh, machnamh ar na tionchair chomhshaoil a bheidh aici ar feadh a saolré, lena n-áirítear tógáil, cothabháil, oibriú agus díchoimisiúnú; xv. clár faireacháin agus tomhais a chur chun feidhme; más gá, is féidir faisnéis a fháil sa Tuarascáil Tagartha ar Fhaireachán ar Astaíochtaí san Aer agus san Uisce ó Shuiteálacha IED; xvi. tagarmharcáil earnála a chur i bhfeidhm go tráthrialta; xvii. iniúchadh inmheánach neamhspleách tréimhsiúil (a mhéid is indéanta) agus iniúchadh seachtrach neamhspleách tréimhsiúil chun measúnú a dhéanamh ar an bhfeidhmíocht chomhshaoil agus chun a chinneadh cé acu a chloíonn nó nach gcloíonn an EMS le socruithe pleanáilte agus cé acu a cuireadh nó nár cuireadh chun feidhme i gceart é agus cé acu a coinníodh nó nár coinníodh ar bun i gceart é; xviii. meastóireacht ar na cúiseanna le neamh-chomhréireachtaí, gníomhaíochtaí ceartaitheacha a chur chun feidhme mar fhreagairt ar neamh-chomhréireachtaí, athbhreithniú ar éifeachtacht na ngníomhaíochtaí ceartaitheacha, agus cinneadh i dtaobh an ann do neamh-chomhréireachtaí comhchosúla nó an bhféadfadh siad tarlú; xix. athbhreithniú tréimhsiúil, a dhéanann an bhainistíocht shinsearach, ar an EMS agus ar a mhéid a leanfaidh sé de bheith oiriúnach, leordhóthanach agus éifeachtach; xx. an fhorbairt ar theicnící níos glaine a leanúint agus a chur san áireamh. Maidir leis an earnáil próiseála miotal feiriúil go sonrach, is é an BAT na gnéithe seo a leanas a ionchorprú san EMS freisin: xxi. fardal a n-áirítear ann na ceimiceáin phróisis a úsáidtear agus sruthanna fuíolluisce agus dramhghás (féach BAT 2); xxii. córas bainistíochta ceimiceán (féach BAT 3); xxiii. plean chun sceití agus doirtí a chosc agus a rialú (féach BAT 4 (a)); xxiv. plean bainistíochta OTNOC (féach BAT 5); xxv. plean éifeachtúlachta fuinnimh (féach BAT 10 (a)); xxvi. plean bainistíochta uisce (féach BAT 19 (a)); xxvii. plean bainistíochta torainn agus creathaidh (féach BAT 32); xxviii. plean bainistíochta iarmhar (féach BAT 34 (a)). Nóta Le Rialachán (CE) Uimh. 1221/2009, bunaítear scéim an Aontais Eorpaigh um bainistíocht agus iniúchadh comhshaoil (EMAS), ar sampla é de EMS atá comhsheasmhach leis an BAT sin.

Infheidhmeacht

Is iondúil go mbainfidh leibhéal mionsonraithe agus leibhéal foirmlithe an EMS le cineál, scála agus castacht na suiteála, agus le raon na dtionchar comhshaoil a d’fhéadfaí a bheith aige.

BAT 2. Chun laghdú na n-astaíochtaí san uisce agus san aer a éascú, is é an BAT fardal a bhunú, a choinneáil ar bun agus a athbhreithniú go tráthrialta (lena n-áirítear nuair a tharlaíonn athrú mór), ar fardal é a n-áirítear ann na ceimiceáin phróisis a úsáidtear agus sruthanna fuíolluisce agus dramhghás, mar chuid den EMS (féach BAT 1), ina n-ionchorpraítear na gnéithe seo a leanas go léir: (i) faisnéis faoi na próisis táirgthe, lena n-áirítear: (a) sreabhchairteacha simplithe próiseas lena léirítear tionscnamh na n-astaíochtaí; (b) tuairiscí ar theicnící próiseas-chomhtháite agus ar chóireáil fuíolluisce/dramhghás ag an bhfoinse, lena n-áirítear a bhfeidhmíocht; (ii) faisnéis faoi shaintréithe na sruthanna fuíolluisce, amhail: (a) meánluachanna agus inathraitheacht sreafa, pH, teochta agus seoltachta; (b) meánluachanna tiúchana agus sreafa maise substaintí ábhartha (e.g. iomlán na solad ar fuaidreamh, TOC nó COD, innéacs ola hidreacarbóin, fosfar, miotail, fluairíd) agus a n-inathraitheacht; (iii) faisnéis faoi chainníocht agus saintréithe na gceimiceán próisis a úsáidtear: (a) céannacht agus saintréithe na gceimiceán próisis, lena n-áirítear airíonna a bhfuil éifeachtaí díobhálacha acu ar an gcomhshaol agus/nó ar shláinte an duine; (b) cainníochtaí na gceimiceán próisis a úsáidtear agus an áit a n-úsáidtear iad; (iv) faisnéis faoi shaintréithe na sruthanna dramhghás, amhail: (a) meánluachanna agus inathraitheacht sreafa agus teochta; (b) meánluachanna tiúchana agus sreafa maise substaintí ábhartha (e.g. deannach, NOX, SO2, CO, miotail, aigéid) agus a n-inathraitheacht; (c) cé acu an bhfuil substaintí eile ann nó nach bhfuil a d’fhéadfadh difear a dhéanamh don chóras cóireála dramhghás (e.g. ocsaigin, nítrigin, galuisce) nó do shábháilteacht an ghléasra (e.g. hidrigin).

Infheidhmeacht

Is iondúil go mbainfidh leibhéal mionsonraithe an fardail le cineál, scála agus castacht an ghléasra, agus le raon na dtionchar comhshaoil a d’fhéadfaí a bheith aige.

BAT 3. Chun feabhas a chur ar an bhfeidhmíocht fhoriomlán chomhshaoil, is é an BAT córas bainistíochta ceimiceán (CMS) a fhorbairt agus a chur chun feidhme mar chuid den EMS (féach BAT 1), ar CMS é ina n-ionchorpraítear gach ceann de na gnéithe seo a leanas: i. Beartas chun ídiú ceimiceán próisis agus na rioscaí a bhaineann leo a laghdú, lena n-áirítear beartas soláthair chun ceimiceáin phróisis nach bhfuil chomh díobhálach céanna agus soláthróirí díobh a roghnú, beartas arb é is aidhm dó úsáid substaintí guaiseacha agus na rioscaí a bhaineann leo a íoslaghdú agus soláthar an iomarca ceimiceán próisis a sheachaint. Féadfar na nithe seo a leanas a chur san áireamh agus ceimiceáin phróisis á roghnú: a) a n-indíothaitheacht, a n-éiceatocsaineacht agus an fhéidearthacht go scaoilfear sa chomhshaol iad chun astaíochtaí sa chomhshaol a laghdú; b) saintréithriú na rioscaí a bhaineann leis na ceimiceáin phróisis, bunaithe ar a ráiteas guaise, a gconairí tríd an ngléasra, a bhféidearthacht scaoilte agus a leibhéal nochta; c) an anailís thráthrialta (e.g. bhliantúil) ar an bhféidearthacht ionadaithe atá ann chun roghanna eile ar úsáid substaintí guaiseacha a shainaithint, ar roghanna eile iad a bhfuil an fhéidearthacht iontu go bhfuil siad nua, ar fáil agus níos sábháilte (e.g. ceimiceáin phróisis eile a úsáid nach bhfuil aon tionchar comhshaoil acu nó a bhfuil tionchar níos ísle comhshaoil acu, féach BAT 9). d) an faireachán réamh-mheasta ar athruithe rialála a bhaineann le ceimiceáin ghuaiseacha agus le comhlíonadh na gceanglas dlí is infheidhme a chosaint. Féadfar fardal na gceimiceán próisis (féach BAT 2) a úsáid chun tacú le roghnú na gceimiceán próisis. ii. Spriocanna agus pleananna gníomhaíochta chun úsáid substaintí guaiseacha agus na rioscaí a bhaineann leo a sheachaint nó a laghdú. iii. Nósanna imeachta a fhorbairt agus a chur chun feidhme maidir le ceimiceáin phróisis a sholáthar, a láimhseáil, a stóráil agus a úsáid chun astaíochtaí sa chomhshaol a chosc nó a laghdú (e.g. féach BAT 4).

Infheidhmeacht

Is iondúil go mbainfidh leibhéal mionsonraithe an CMS le cineál, scála agus castacht an ghléasra.

BAT 4. Chun astaíochtaí san ithir agus sa screamhuisce a chosc nó a laghdú, is é an BAT úsáid a bhaint na teicnící go léir a thugtar thíos. Teicníc Tuairisc Infheidhmeacht a. Plean a bhunú agus a chur chun feidhme chun sceití agus doirtí a chosc agus a rialú Is cuid den EMS (féach BAT 1) é plean chun sceití agus doirtí a chosc agus a rialú, ar plean é lena n-áirítear na nithe seo a leanas, gan bheith teoranta dóibh: — pleananna teagmhais láithreáin le haghaidh doirtí beaga agus móra; — róil agus freagrachtaí na ndaoine lena mbaineann a shainaithint; — a áirithiú go bhfuil an fhoireann ar an eolas faoin gcomhshaol agus go bhfuil siad oilte chun teagmhais doirte a chosc agus chun déileáil leo; — limistéir a shainaithint a bhfuil an baol ann go sceithfí/ndoirtfí ábhair ghuaiseacha iontu agus iad a rangú de réir an riosca; — trealamh a shainaithint atá oiriúnach chun doirtí a choinneáil faoi smacht agus a ghlanadh suas agus a áirithiú go rialta go bhfuil sé ar fáil, in ord maith oibre agus cóngarach d’áiteanna ina bhféadfadh na teagmhais sin tarlú; — treoirlínte bainistíochta dramhaíola chun déileáil le dramhaíl a eascraíonn as rialú doirte; — iniúchtaí tráthrialta (ar bhonn bliantúil ar a laghad) ar limistéir stórála agus láimhseála, trealamh braite sceití a thástáil agus a chalabrú agus sceití ó chomhlaí, ó dhlúthairí, ó fheirí, etc. a dheisiú go pras. Is iondúil go mbainfidh leibhéal mionsonraithe an phlean le cineál, scála agus castacht an ghléasra, agus le cineál agus cainníocht na leachtanna a úsáidtear. b. Tráidirí nó siléir oladhíonacha a úsáid Tá stáisiúin hiodrálacha agus trealamh atá bealaithe le hola nó le bealadh suite i dtráidirí nó siléir oladhíonacha. Infheidhme go ginearálta. c. Doirtí agus sceití aigéad a chosc agus a láimhseáil Tá umair stórála le haghaidh aigéad úr agus caite araon feistithe le srianadh tánaisteach séalaithe atá cosanta le brat aigéadfhriotaíoch a ndéantar iniúchadh tráthrialta air chun teacht ar dhamáiste agus ar scoilteanna a d’fhéadfadh a bheith ann. Déantar limistéir ina luchtaítear agus ina ndíluchtaítear na haigéid a dhearadh ar bhealach lena gcoinnítear aon doirteadh agus sceitheadh féideartha faoi smacht agus lena seoltar iad lena gcóireáil ar an láthair (féach BAT 31) nó lasmuigh den láthair. Infheidhme go ginearálta.

BAT 5. Chun minicíocht agus tarluithe OTNOC a laghdú agus chun astaíochtaí le linn OTNOC a laghdú, is é an BAT plean bainistíochta OTNOC rioscabhunaithe a bhunú agus a chur chun feidhme mar chuid de EMS (féach BAT 1), ar plean é lena n-áirítear gach ceann de na heilimintí seo a leanas: i. OTNOC féideartha (e.g. cliseadh trealaimh atá criticiúil maidir le cosaint an chomhshaoil (‘trealamh criticiúil’)), na bunchúiseanna atá leo agus na hiarmhairtí a d’fhéadfadh a bheith leo a shainaithint, agus an liosta OTNOC sainaitheanta a athbhreithniú agus a thabhairt cothrom le dáta go tráthrialta tar éis an mheasúnaithe thréimhsiúil thíos; ii. trealamh criticiúil a dhearadh ar bhealach iomchuí (e.g. scagairí fabraice a roinnt i ndeighleoga); iii. pleaniniúchta agus cothabhála coiscthí le haghaidh trealamh criticiúil a bhunú agus a chur chun feidhme (féach BAT 1 xii); iv. faireachán (i.e. meastachán nó, i gcás inar féidir, tomhas) agus taifead a dhéanamh ar astaíochtaí le linn OTNOC agus ar imthosca gaolmhara; v. measúnú tréimhsiúil a dhéanamh ar na hastaíochtaí a tharlaíonn le linn OTNOC (e.g. minicíocht na n-imeachtaí, fad, méid na dtruailleán a astaítear) agus gníomhaíochtaí ceartaitheacha a chur chun feidhme más gá.

1.1.2. Faireachán

BAT 6. Is é an BAT faireachán a dhéanamh ar na nithe seo a leanas uair sa bhliain ar a laghad: — ídiú bliantúil uisce, fuinnimh agus ábhar, — giniúint bhliantúil fuíolluisce, — méid bliantúil gach cineál iarmhair a ghintear agus méid bliantúil gach cineál dramhaíola a sheoltar lena diúscairt.

Tuairisc

Féadfar faireachán a dhéanamh trí thomhais dhíreacha, trí ríomhanna nó trí thaifeadadh, e.g. trí úsáid a bhaint as méadair nó sonraisc oiriúnacha. Bristear an faireachán síos de réir an leibhéil is iomchuí (e.g. leibhéal an phróisis nó an ghléasra) agus cuirtear athruithe móra ar an ngléasra san áireamh leis.

BAT 7. Is é an BAT faireachán a dhéanamh ar astaíochtaí clasaithe san aer de réir na minicíochta a thugtar thíos ar a laghad agus i gcomhréir le caighdeáin EN. Mura bhfuil fáil ar chaighdeáin EN, is é an BAT úsáid a bhaint as caighdeáin ISO, náisiúnta nó idirnáisiúnta eile lena n-áirithítear go soláthraítear sonraí atá ar cháilíocht choibhéiseach eolaíoch. Substaint/Paraiméadar Próisis shonracha Earnáil Caighdeáin Minicíocht íosta faireacháin (4) Baineann an faireachán le CO Téamh bunábhair (5) HR, CR, WD, HDC EN 15058 (6) Uair sa bhliain BAT 22 Téamh na citealfhoirnéise galbhánaithe (5) HDC sreanga, BG Uair sa bhliain Aisghabháil aigéid hidreaclóraigh trí spraeróstadh nó trí úsáid a bhaint as imoibreoirí scaire sreabhaí Aisghabháil aigéid mheasctha trí spraeróstadh HR, CR, HDC, WD Uair sa bhliain BAT 29 Deannach Téamh bunábhair HR, CR, WD, HDC EN 13284-1 (6) (7) Leanúnach i gcás aon simléir a dtagann sreabha maise deannaigh > 2 kg/h as Uair gach 6 mhí i gcás aon simléir a dtagann sreabha maise deannaigh idir 0,1 kg/h agus 2 kg/h as Uair sa bhliain i gcás aon simléir a dtagann sreabha maise deannaigh < 0,1 kg/h as BAT 20 Teothumadh tar éis flosctha HDC, BG Uair sa bhliain (8) BAT 26 Aisghabháil aigéid hidreaclóraigh trí spraeróstadh nó trí úsáid a bhaint as imoibreoirí scaire sreabhaí Aisghabháil aigéid mheasctha trí spraeróstadh nó trí ghalú HR, CR, HDC, WD Uair sa bhliain BAT 29 Próiseáil mheicniúil (lena n-áirítear scoilteadh, díscreamhú, meilt, garbhú, rolladh, bailchríochnú, leibhéaladh), scarbhú (seachas scarbhú láimhe) agus táthú HR Uair sa bhliain BAT 42 Díchuaileáil, réamh-dhíscreamhú meicniúil, leibhéaladh agus táthú CR Uair sa bhliain BAT 46 Dabhcha luaidhe WD Uair sa bhliain BAT 51 Tarraingt thirim Uair sa bhliain BAT 52 HCl Picilt le haigéad hidreaclórach HR, CR, HDC, WD EN 1911 (6) Uair sa bhliain BAT 24 Picilt agus sniogadh le haigéad hidreaclórach BG Uair sa bhliain BAT 62 Aisghabháil aigéid hidreaclóraigh trí spraeróstadh nó trí úsáid a bhaint as imoibreoirí scaire sreabhaí HR, CR, HDC, WD Uair sa bhliain BAT 29 Picilt agus sniogadh le haigéad hidreaclórach i ndabhcha oscailte picilte BG Níl aon chaighdeán EN ar fáil Uair sa bhliain (9) BAT 62 HF Picilt le meascáin aigéad a bhfuil aigéad hidreafluarach iontu HR, CR, HDC Caighdeán EN á fhorbairt (6) Uair sa bhliain BAT 24 Aisghabháil aigéid mheasctha trí spraeróstadh nó trí ghalú HR, CR Uair sa bhliain BAT 29 Miotail Ni Próiseáil mheicniúil (lena n-áirítear scoilteadh, díscreamhú, meilt, garbhú, rolladh, bailchríochnú, leibhéaladh), scarbhú (seachas scarbhú láimhe) agus táthú HR EN 14385 Uair sa bhliain (10) BAT 42 Díchuaileáil, réamh-dhíscreamhú meicniúil, leibhéaladh agus táthú CR Uair sa bhliain (10) BAT 46 Pb Próiseáil mheicniúil (lena n-áirítear scoilteadh, díscreamhú, meilt, garbhú, rolladh, bailchríochnú, leibhéaladh), scarbhú (seachas scarbhú láimhe) agus táthú HR Uair sa bhliain (10) BAT 42 Díchuaileáil, réamh-dhíscreamhú meicniúil, leibhéaladh agus táthú CR Uair sa bhliain (10) BAT 46 Dabhcha luaidhe WD Uair sa bhliain BAT 51 Zn Teothumadh tar éis flosctha HDC, BG Uair sa bhliain (8) BAT 26 NH3 Nuair a bhaintear úsáid as SNCR agus/nó SCR HR, CR, WD, HDC EN ISO 21877 (6) Uair sa bhliain BAT 22, BAT 25, BAT 29 NOX Téamh bunábhair (5) HR, CR, WD, HDC EN 14792 (6) Leanúnach i gcás aon simléir a dtagann sreabha maise NOX > 15 kg/h as Uair gach 6 mhí i gcás aon simléir a dtagann sreabha maise NOX idir 1 kg/h agus 15 kg/h as Uair sa bhliain i gcás aon simléir a dtagann sreabha maise NOX < 1 kg/h as BAT 22 Téamh na citealfhoirnéise galbhánaithe (5) HDC sreanga, BG Uair sa bhliain Picilt le haigéad nítreach amháin nó in éineacht le haigéid eile HR, CR Uair sa bhliain BAT 25 Aisghabháil aigéid hidreaclóraigh trí spraeróstadh nó trí úsáid a bhaint as imoibreoirí scaire sreabhaí Aisghabháil aigéid mheasctha trí spraeróstadh nó trí ghalú HR, CR, WD, HDC Uair sa bhliain BAT 29 SO2 Téamh bunábhair (11) HR, CR, WD, leatháin a bhratú le HDC EN 14791 (6) Leanúnach i gcás aon simléir a dtagann sreabha maise SO2 > 10 kg/h as Uair gach 6 mhí i gcás aon simléir a dtagann sreabha maise SO2 idir 1 kg/h agus 10 kg/h as Uair sa bhliain i gcás aon simléir a dtagann sreabha maise SO2 < 1 kg/h as BAT 21 Aisghabháil aigéid hidreaclóraigh trí spraeróstadh nó trí úsáid a bhaint as imoibreoirí scaire sreabhaí HR, CR, HDC, WD Uair sa bhliain (8) BAT 29 SOX Picilt le haigéad sulfarach HR, CR, HDC, WD Uair sa bhliain BAT 24 BG TVOC Díbhealú CR, HDC EN 12619 (6) Uair sa bhliain (8) BAT 23 Rolladh, faghairt fhliuch agus bailchríochnú CR Uair sa bhliain (8) BAT 48 Dabhcha luaidhe WD Uair sa bhliain (8) — Dabhcha ola le haghaidh fuaraithe WD Uair sa bhliain (8) BAT 53

BAT 8. Is é an BAT faireachán a dhéanamh ar astaíochtaí san uisce de réir na minicíochta a thugtar thíos ar a laghad agus i gcomhréir le caighdeáin EN. Mura bhfuil fáil ar chaighdeáin EN, is é an BAT úsáid a bhaint as caighdeáin ISO, náisiúnta nó idirnáisiúnta eile lena n-áirithítear go soláthraítear sonraí atá ar cháilíocht choibhéiseach eolaíoch. Substaint/Paraiméadar Próisis shonracha Caighdeáin Minicíocht íosta faireacháin (12) Baineann an faireachán le Iomlán na solad ar fuaidreamh (TSS) (13) Gach próiseas EN 872 Uair sa tseachtain (14) BAT 31 Carbón orgánach iomlán (TOC) (13) (15) Gach próiseas EN 1484 Uair sa mhí Éileamh ceimiceach ar ocsaigin (COD) (13) (15) Gach próiseas Níl aon chaighdeán EN ar fáil Innéacs ola hidreacarbóin (16) Gach próiseas EN ISO 9377-2 Uair sa mhí Miotail Miotail/miotalóidigh (16) Bórón Próisis ina n-úsáidtear bórás Tá fáil ar chaighdeáin EN. éagsúla (e.g EN ISO 11885, EN ISO 17294-2 Uair sa mhí Caidmiam Gach próiseas (17) Tá fáil ar chaighdeáin EN éagsúla (e.g. EN ISO 11885, EN ISO 15586, EN ISO 17294-2) Uair sa mhí Cróimiam Gach próiseas (17) Iarann Gach próiseas Nicil Gach próiseas (17) Luaidhe Gach próiseas (17) Stán Bratú teothumtha le stán Sinc Gach próiseas (17) Mearcair Gach próiseas (17) Tá fáil ar chaighdeáin EN éagsúla (e.g. EN ISO 12846, EN ISO 17852) Cróimiam heicsifhiúsach Cruach ard-chóimhiotail a phicilt nó éighníomhú le comhdhúile cróimiam heicsifhiúsaigh Tá fáil ar chaighdeáin EN éagsúla (e.g. EN ISO 10304-3, EN ISO 23913) Fosfar iomlán (P iomlán) (13) Fosfáitiú Tá fáil ar chaighdeáin EN éagsúla (e.g. EN ISO 6878, EN ISO 11885, EN ISO 15681-1 agus -2) Uair sa mhí Fluairíd (F-) (16) Picilt le meascáin aigéad a bhfuil aigéad hidreafluarach iontu EN ISO 10304-1 Uair sa mhí

1.1.3. Substaintí guaiseacha

BAT 9. Chun úsáid comhdhúile cróimiam heicsifhiúsaigh in éighníomhú a sheachaint, is é is BAT tuaslagáin eile a bhfuil miotail iontu a úsáid (e.g. ina bhfuil mangainéis, sinc, fluairíd tíotáiniam, fosfáití agus/nó molabdáití) nó tuaslagáin polaiméirí orgánacha a úsáid (e.g. ina bhfuil polúireatáin nó poileistir).

Infheidhmeacht

Féadfar srian a chur leis an infheidhmeacht mar gheall ar shonraíochtaí táirgí (e.g. cáilíocht dromchla, inphéinteáltacht, intáiteacht, somhúnlaitheacht, friotaíocht in aghaidh creimthe).

1.1.4. Éifeachtúlacht fuinnimh

BAT 10. Chun éifeachtúlacht fuinnimh fhoriomlán an ghléasra a mhéadú, is é an BAT úsáid a bhaint as an dá theicníc a thugtar thíos. Teicníc Tuairisc Infheidhmeacht a. Plean éifeachtúlachta fuinnimh agus iniúchtaí fuinnimh Is cuid de EMS é plean éifeachtúlachta fuinnimh (féach BAT 1) agus is é atá i gceist leis ídiú fuinnimh sonrach na gníomhaíochta/na bpróiseas a shainmhíniú agus faireachán a dhéanamh air (féach BAT 6), príomhtháscairí feidhmíochta a shocrú ar bhonn bliantúil (e.g. MJ/t an táirge) agus na spriocanna tréimhsiúla feabhsúcháin agus na gníomhaíochtaí gaolmhara a phleanáil. Déantar iniúchtaí fuinnimh uair sa bhliain ar a laghad chun a áirithiú go mbaintear cuspóirí an phlean bainistíochta fuinnimh amach. Féadfar an plean éifeachtúlachta fuinnimh agus na hiniúchtaí fuinnimh a chomhtháthú i bplean foriomlán éifeachtúlachta fuinnimh suiteála níos mó (e.g. le haghaidh táirgeadh iarainn agus cruach). Is iondúil go mbainfidh leibhéal mionsonraithe an phlean éifeachtúlachta fuinnimh, na n-iniúchtaí fuinnimh agus an taifid comhardaithe fuinnimh le cineál, scála agus castacht an ghléasra agus le cineálacha na bhfoinsí fuinnimh a úsáidtear. b. Taifead comhardaithe fuinnimh Taifead comhardaithe fuinnimh a tharraingt suas ar bhonn bliantúil ina soláthraítear miondealú ar ídiú agus giniúint fuinnimh (lena n-áirítear onnmhairiú fuinnimh) de réir chineál na foinse fuinnimh (e.g. leictreachas, gás nádúrtha, gáis próisis iarainn agus cruach, fuinneamh in-athnuaite, teas agus/nó fuarú allmhairithe). Áirítear leis sin: — teorainn fuinnimh na bpróiseas a shainiú; — faisnéis faoi ídiú fuinnimh i dtéarmaí fuinneamh a sheachadtar, — faisnéis faoi fhuinneamh a onnmhairítear ón ngléasra, — faisnéis faoi shreabhadh an fhuinnimh (e.g. léaráidí Sankey nó comharduithe fuinnimh) lena dtaispeántar an bealach a n-úsáidtear an fuinneamh ar fud na bpróiseas.

BAT 11. Chun éifeachtúlacht fuinnimh le linn téimh a mhéadú (lena n-áirítear téamh agus triomú bunábhair chomh maith le téamh dabhcha agus citealfhoirnéisí galbhánaithe), is é an BAT úsáid a bhaint as meascán iomchuí de na teicnící a thugtar thíos. Teicníc Tuairisc Infheidhmeacht Dearadh agus oibriú a. Dearadh optamach foirnéise le haghaidh téamh bunábhair Áirítear leis sin teicnící amhail: — príomhthréithe foirnéise a optamú (e.g. líon agus cineál dóirí, aerdhíonacht agus ábhair theasfhulangacha oiriúnacha a úsáid le haghaidh insliú foirnéise), — caillteanais teasa ó oscailtí doirse foirnéise íoslaghdú, e.g. trí roinnt deighleoga inardaithe a úsáid seachas ceann amháin i bhfoirnéisí atéite leanúnaigh, — líon na struchtúr tacaíochta bunábhair laistigh den fhoirnéis a íoslaghdú (e.g. bíomaí, sleamhnáin) agus insliú oiriúnach a úsáid chun na caillteanais teasa ó fhuarú uisce na struchtúr tacaíochta a laghdú i bhfoirnéisí atéite leanúnaigh. Infheidhme i gcás gléasraí nua agus mór-uasghráduithe gléasraí amháin. b. Dearadh optamach citealfhoirnéisí galbhánaithe Áirítear leis sin teicnící amhail: — ballaí na citealfhoirnéise galbhánaithe a théamh go haonfhoirmeach (e.g. trí dhóirí ardluais nó dearadh radanta a úsáid), — caillteanais teasa ón bhfoirnéis a íoslaghdú trí úsáid a bhaint as ballaí lasmuigh/laistigh inslithe (e.g. líneáil cheirmeach). Infheidhme i gcás gléasraí nua agus mór-uasghráduithe gléasraí amháin. c. Oibriú optamach citealfhoirnéisí galbhánaithe Áirítear leis sin teicnící amhail: caillteanas teasa ón gcitealfhoirnéis ghalbhánaithe a íoslaghdú agus bratú teothumtha á dhéanamh ar shreanga nó le linn baiscghalbhánaithe, e.g. trí chlúdaigh inslithe a úsáid le linn tréimhsí díomhaoine. Infheidhme go ginearálta. d. Optamú dócháin Féach Roinn 1.7.1. Infheidhme go ginearálta. e. Uathoibriú agus rialú foirnéisí Féach Roinn 1.7.1. Infheidhme go ginearálta. f. Córas bainistíochta gás próisis Féach Roinn 1.7.1. Úsáidtear luach calrach gás próisis iarainn agus cruach agus/nó luach calrach gáis ar mhórán CO ó tháirgeadh fearócróimiam. Infheidhme i gcás ina bhfuil fáil ar gháis próisis iarainn agus cruach agus/nó ar ghás ar mhórán CO ó tháirgeadh fearócróimiam, agus sa chás sin amháin. g. Baiscainéaladh le hidrigin amháin Déantar baiscainéaladh i bhfoirnéisí agus úsáid á baint as hidrigin amháin mar ghás cosanta a bhfuil seoltacht theirmeach mhéadaithe aige. Infheidhme i gcás gléasraí nua agus mór-uasghráduithe gléasraí amháin. h. Dóchán ocsaibhreosla Féach Roinn 1.7.1. Féadfar srian a chur leis an infheidhmeacht i gcás foirnéisí a dhéanann cruach ard-chóimhiotail a phróiseáil. D’fhéadfadh an infheidhmeacht maidir le gléasraí atá ann cheana a bheith srianta mar gheall ar dhearadh na foirnéise agus ar an ngá le sreabh íosta dramhgháis. Níl sé infheidhme maidir le foirnéisí atá feistithe le dóirí feadáin radanta. i. Dóchán gan lasair Féach Roinn 1.7.1. Féadfar an infheidhmeacht maidir le gléasraí atá ann cheana a theorannú mar gheall ar dhearadh na foirnéise (i.e. toirt na foirnéise, spás le haghaidh dóirí, an fad idir dóirí) agus mar gheall ar an ngá an líneáil theasfhulangach a athrú. Féadfar an infheidhmeacht a theorannú i gcás próisis ina bhfuil gá le dlúthrialú a dhéanamh ar theocht nó ar phróifíl teochta (e.g. athchriostalú). Níl sé infheidhme maidir le foirnéisí a fheidhmíonn ag teocht atá níos ísle ná an teocht uathadhainte is gá le haghaidh dóchán gan lasair ná le foirnéisí atá feistithe le dóirí feadáin radanta. j. Dóire bíogadhainte Rialaítear an t-ionchur teasa san fhoirnéis le fad adhainte na ndóirí nó le tús seicheamhach na ndóirí aonair seachas na sreabha aeir dócháin agus breosla a choigeartú. Infheidhme i gcás gléasraí nua agus mór-uasghráduithe gléasraí amháin. Aisghabháil teasa ó gháis mhúcháin k. Réamhthéamh bunábhair Déantar bunábhar a réamhthéamh trí gháis mhúcháin a shéideadh go díreach air. Infheidhme maidir le foirnéisí atéite leanúnaigh amháin. Níl sé infheidhme maidir le foirnéisí atá feistithe le dóirí feadáin radanta. l. Triomú saotharphíosaí I gcás baiscghalbhánaithe, úsáidtear an teas ó gháis mhúcháin chun na saotharphíosaí a thriomú. Infheidhme go ginearálta. m. Réamhthéamh an aeir dócháin Féach Roinn 1.7.1. Féadfar é sin a bhaint amach mar shampla trí úsáid a bhaint dóirí athghiniúnacha nó athghabhálacha. Ní mór cothromaíocht a bhaint amach idir aisghabháil teasa ó na gáis mhúcháin a uasmhéadú agus astaíochtaí NOX a íoslaghdú. D’fhéadfadh an infheidhmeacht maidir le gléasraí atá ann cheana a bheith srianta mar gheall ar easpa spáis chun na dóirí athghiniúnacha a shuiteáil. n. Coire aisghabhála dramhtheasa Úsáidtear an teas ó gháis mhúcháin theo chun gal nó uisce te a ghiniúint a úsáidtear i bpróisis eile (e.g. chun dabhcha picilte agus flosctha a théamh), le haghaidh téamh ceantair nó chun leictreachas a ghiniúint. D’fhéadfadh an infheidhmeacht maidir le gléasraí atá ann cheana a bheith srianta mar gheall ar easpa spáis agus/nó easpa éilimh oiriúnaigh ar ghal nó ar uisce te. Tugtar teicnící earnáilsonracha breise chun éifeachtúlacht fuinnimh a mhéadú i Ranna 1.2.1, 1.3.1 agus 1.4.1 de na conclúidí BAT seo. Tábla 1.1 Leibhéil feidhmíochta comhshaoil a bhaineann le BAT (BAT-AEPLanna) le haghaidh ídiú fuinnimh sonrach maidir le téamh bunábhair le linn teorollta Próisis shonracha Táirgí cruach ag deireadh an phróisis rollta Aonad BAT-AEPL (Meán bliantúil) Ath-théamh bunábhair Cornaí teorollta (stiallacha) MJ/t 1 200 -1 500 (18) Plátaí troma MJ/t 1 400 -2 000 (19) Barraí, slata MJ/t 600 -1 900 (19) Bíomaí, billéid, ráillí, feadáin MJ/t 1 400 -2 200 Téamh idirmheánach bunábhair Barraí, slata, feadáin MJ/t 100 -900 Iarthéamh bunábhair Plátaí troma MJ/t 1 000 -2 000 Barraí, slata MJ/t 1 400 -3 000 (20) Tábla 1.2 Leibhéal feidhmíochta comhshaoil a bhaineann le BAT (BAT-AEPL) le haghaidh ídiú fuinnimh sonrach le linn ainéalta tar éis fuar-rollta Próisis shonracha Aonad BAT-AEPL (Meán bliantúil) Ainéaladh tar éis fuar-rollta (baiscainéaladh agus ainéaladh leanúnach) MJ/t 600 -1 200 (21) (22) Tábla 1.3 Leibhéal feidhmíochta comhshaoil a bhaineann le BAT (BAT-AEPL) le haghaidh ídiú fuinnimh sonrach téimh bunábhair roimh bhratú teothumtha Próisis shonracha Aonad BAT-AEPL (Meán bliantúil) Téamh bunábhair roimh bhratú teothumtha MJ/t 700 -1 100 (23) Tábla 1.4 Leibhéal feidhmíochta comhshaoil a bhaineann le BAT (BAT-AEPL) le haghaidh ídiú fuinnimh sonrach le linn baiscghalbhánaithe Próisis shonracha Aonad BAT-AEPL (Meán bliantúil) Baiscghalbhánú kWh/t 300 -800 (24) (25) (26) Leagtar an faireachán gaolmhar amach in BAT 6.

1.1.5. Éifeachtúlacht ábhair

BAT 12. Chun éifeachtúlacht ábhair le linn díbhealaithe a mhéadú agus chun giniúint tuaslagáin díbhealaithe caite a laghdú, is é an BAT úsáid a bhaint as meascán de na teicnící a thugtar thíos. Teicníc Tuairisc Infheidhmeacht An gá le díbhealú a sheachaint nó a laghdú a. Bunábhar ar bheagán éillithe ola agus bealaithe a úsáid Nuair a bhaintear úsáid as bunábhar ar bheagán éillithe ola agus bealaithe, cuirtear fad le saolré an tuaslagáin díbhealaithe. D’féadfadh an infheidhmeacht a bheith teoranta mura bhféadfar tionchar a imirt ar cháilíocht an bhunábhair. b. Foirnéis lasrach dírí a úsáid i gcás bratú teothumtha a dhéanamh ar leatháin Dóitear an ola ar dhromchla an leatháin i bhfoirnéis lasrach dírí. D’fhéadfadh gá a bheith le díbhealú roimh an bhfoirnéis i gcás táirgí ardcháilíochta áirithe nó i gcás leatháin a bhfuil leibhéil arda ola iarmharaí acu. D’féadfadh an infheidhmeacht a bheith teoranta má tá gá le leibhéal an-ard glaineachta dromchla agus greamaitheachta since. Optamú díbhealaithe c. Teicnící ginearálta chun éifeachtúlacht mhéadaithe díbhealaithe a bhaint amach Áirítear leo sin teicnící amhail: — faireachán agus optamú a dhéanamh ar theocht agus ar thiúchan na ndíbhealaitheoirí sa tuaslagán díbhealaithe, — feabhas a chur ar éifeacht an tuaslagáin díbhealaithe ar an mbunábhar (e.g. tríd an mbunábhar a bhogadh, tríd an tuaslagán díbhealaithe a chorraí nó trí ultrafhuaim a úsáid chun cuasú an tuaslagáin a chruthú ar an dromchla atá le díbhealú). Infheidhme go ginearálta. d. Tarraingt amach tuaslagáin díbhealaithe a íoslaghdú Áirítear leis sin teicnící amhail: — rollaí fáiscthe a úsáid, e.g. i gcás díbhealú leanúnach stéille, — am leordhóthanach a fhágáil le haghaidh silte, e.g. trí shaotharphíosaí a ardú go mall. Infheidhme go ginearálta. e. Díbhealú cascáideach droim ar ais Déantar díbhealú in dhá dhabhach nó níos mó i sraith ina n-aistrítear an bunábhar ón dabhach dhíbhealaithe is éillithe chuig an gceann is glaine. Infheidhme go ginearálta. Síneadh a chur le saolré na ndabhcha díbhealaithe f. An tuaslagán díbhealaithe a ghlanadh agus a athúsáid Baintear úsáid as deighilt mhaighnéadach, deighilt ola (e.g. scimíní, sciúradh sceite, coraí), micreascagachán nó ultrascagachán nó cóireáil bhitheolaíoch chun an tuaslagán díbhealaithe a ghlanadh lena athúsáid. Infheidhme go ginearálta.

BAT 13. Chun éifeachtúlacht ábhair le linn picilte a mhéadú agus chun giniúint aigéid picilte chaite a laghdú nuair a dhéantar aigéad picilte a théamh, is é an BAT ceann de na teicnící a thugtar thíos a úsáid agus gan instealladh díreach gaile a úsáid. Teicníc Tuairisc a. Téamh aigéid le teasmhalartóirí Tumtar teasmhalartóirí frithchreimneacha san aigéad picilte le haghaidh téamh indíreach, e.g. le gal. b. Téamh aigéid trí dhóchán tumtha Téann gáis dócháin tríd an aigéad picilte, rud a scaoileann an teas trí aistriú teasa díreach.

BAT 14. Chun éifeachtúlacht ábhair le linn picilte a mhéadú agus chun giniúint aigéid picilte chaite a laghdú, is é an BAT úsáid a bhaint as meascán iomchuí de na teicnící a thugtar thíos. Teicníc Tuairisc Infheidhmeacht An gá le picilt a sheachaint nó a laghdú a. Creimeadh cruach a íoslaghdú Áirítear leis sin teicnící amhail: — An chruach theorollta a fhuarú chomh tapa agus is féidir ag brath ar shonraíochtaí táirgí, — an bunábhar a stóráil i limistéir faoi dhíon; — fad stórála an bhunábhair a theorannú. Infheidhme go ginearálta. b. Díscreamhú/réamh-dhíscreamhú meicniúil Áirítear leis sin teicnící amhail: — pléascadh urchair, — lúbadh, — greanáil, — scuabadh, — síneadh agus leibhéaladh. D’fhéadfadh an infheidhmeacht maidir le gléasraí atá ann cheana a bheith srianta mar gheall ar easpa spáis. D’fhéadfadh an infheidhmeacht bheith srianta mar gheall ar shonraíochtaí táirgí. c. Réamhphicilt leictrealaíoch ar chruach ard-chóimhiotail Tuaslagán uiscí de shulfáit sóidiam (Na2SO4) a úsáid chun cruach ard-chóimhiotail a réamhchóireáil roimh an bpicilt le haigéad measctha, chun dlús a chur le baint screimhe dromchla ocsaíde agus chun feabhas a chur air sin. Déantar an fuíolluisce ina bhfuil cróimiam heicsifhiúsach a chóireáil trí úsáid a bhaint as teicníc BAT 31 (f). Infheidhme i gcás fuar-rollta amháin. D’fhéadfadh an infheidhmeacht maidir le gléasraí atá ann cheana a bheith srianta mar gheall ar easpa spáis. Optamú picilte d. Sruthlú tar éis díbhealú alcaileach Laghdaítear tuliompar an tuaslagáin díbhealaithe alcailigh chuig an dabhach phicilte trí bhunábhar a shruthlú tar éis é a dhíbhealú. D’fhéadfadh an infheidhmeacht maidir le gléasraí atá ann cheana a bheith srianta mar gheall ar easpa spáis. e. Teicnící ginearálta chun éifeachtúlacht mhéadaithe picilte a bhaint amach Áirítear leo sin teicnící amhail: — an teocht phicilte a optamú chun rátaí picilte a uasmhéadú agus, an tráth céanna, astaíochtaí aigéad a íoslaghdú, — comhdhéanamh na daibhche picilte a optamú (e.g. tiúchain aigéid agus iarainn), — an t-am picilte a optamú chun ró-phicilt a sheachaint, — athruithe ollmhóra i gcomhdhéanamh na daibhche picilte a sheachaint trí é a athlíonadh go minic le haigéad úr. Infheidhme go ginearálta. f. An dabhach phicilte a ghlanadh agus aigéad saor a athúsáid Baintear úsáid as ciorcad glantacháin, e.g. le scagachán, chun cáithníní a bhaint as an aigéad picilte agus an t-aigéad saor a aisghabháil ina dhiaidh sin trí ianmhalartú, e.g. roisíní a úsáid. Níl sé infheidhme má bhaintear úsáid as picilt chascáideach (nó a leithéid), ós rud é go dtagann leibhéil an-íseal aigéid shaoir as sin. g. Phicilt chascáideach droim ar ais Déantar picilt in dhá dhabhach nó níos mó i sraith ina n-aistrítear an bunábhar ón dabhach is lú tiúchan aigéid chuig an gceann is mó tiúchan aigéid. D’fhéadfadh an infheidhmeacht maidir le gléasraí atá ann cheana a bheith srianta mar gheall ar easpa spáis. h. Tarraingt amach aigéid picilte a íoslaghdú Áirítear leis sin teicnící amhail: — rollaí fáiscthe a úsáid, e.g. i gcás picilt leanúnach stéille, — am leordhóthanach a fhágáil le haghaidh silte, e.g. trí shaotharphíosaí a ardú go mall, — cornaí slaite sreinge creathacha a úsáid. Infheidhme go ginearálta. i. Picilt suaiteachta Áirítear leis sin teicnící amhail: — an t-aigéad picilte a instealladh faoi ardbhrú le buinní, — an t-aigéad picilte a chorraí trí úsáid a bhaint as tuirbín tumtha. D’fhéadfadh an infheidhmeacht maidir le gléasraí atá ann cheana a bheith srianta mar gheall ar easpa spáis. j. Coscairí picilte a úsáid Cuirtear coscairí picilte san aigéad picilte chun codanna den bhunábhar atá glan ó thaobh miotail de a chosaint ar ró-phicilt. Níl sé infheidhme maidir le cruach ard-chóimhiotail. D’fhéadfadh an infheidhmeacht bheith srianta mar gheall ar shonraíochtaí táirgí. k. Picilt ghníomhachtaithe le linn picilt aigéid hidreaclóraigh Déantar picilt le tiúchan íseal aigéid hidreaclóraigh (i.e. thart ar 4-6 % de réir meáchain) agus tiúchan ard iarainn (i.e. thart ar 120-180 g/l) ag teochtaí 20-25 °C. Infheidhme go ginearálta. Tábla 1.5 Leibhéal feidhmíochta comhshaoil a bhaineann le BAT (BAT-AEPL) le haghaidh ídiú sonrach aigéid picilte le linn baiscghalbhánaithe Aigéad picilte Aonad BAT-AEPL (Meán 3 bliana) Aigéad hidreaclórach, 28 % de réir meáchain kg/t 13 -30 (27) Leagtar an faireachán gaolmhar amach in BAT 6.

BAT 15. Chun éifeachtúlacht ábhair le linn flosctha a mhéadú agus chun méid an tuaslagáin flosctha chaite a sheoltar lena diúscairt a laghdú, is é an BAT úsáid a bhaint as gach ceann de theicnící (a), (b) agus (c), in éineacht le teicníc (d) nó in éineacht le teicníc (e) a thugtar thíos. Teicníc Tuairisc Infheidhmeacht a. Saotharphíosaí a shruthlú tar éis picilte Le linn baiscghalbhánaithe, laghdaítear tuliompar iarainn chuig an tuaslagán flosctha trí shaotharphíosaí a shruthlú tar éis picilte. D’fhéadfadh an infheidhmeacht maidir le gléasraí atá ann cheana a bheith srianta mar gheall ar easpa spáis. b. Oibriú optamaithe flosctha Déantar faireachán rialta ar chomhdhéanamh ceimiceach an tuaslagáin flosctha agus déantar é a choigeartú go minic. Laghdaítear an méid oibreáin flosctha a úsáidtear go dtí an t-íosleibhéal is gá chun sonraíochtaí an táirge a bhaint amach. Infheidhme go ginearálta. c. Tarraingt amach tuaslagáin flosctha a íoslaghdú Déantar tarraingt amach an tuaslagáin flosctha a íoslaghdú trí go leor ama a fhágáil lena shileadh. Infheidhme go ginearálta. d. Iarann a bhaint agus an tuaslagán flosctha athúsáid Baintear iarann as an tuaslagán flosctha le ceann de na teicnící seo a leanas: — ocsaídiú leictrealaíoch, — ocsaídiú le haer nó le H2O2, — Ianmhalartú. Tar éis an t-iarann a bhaint, déantar an tuaslagán flosctha a athúsáid. D’fhéadfadh an infheidhmeacht maidir le gléasraí baiscghalbhánaithe atá ann cheana a bheith srianta mar gheall ar easpa spáis. e. Salainn a aisghabháil ón tuaslagán flosctha chun púdair flosctha a tháirgeadh Baintear úsáid as tuaslagán flosctha caite chun na salainn atá ann a aisghabháil chun oibreáin flosctha a tháirgeadh. Féadfar é sin a dhéanamh ar an láthair nó lasmuigh den láthair. D’fhéadfadh an infheidhmeacht a bheith srianta ag brath ar infhaighteacht margaidh.

BAT 16. Chun an éifeachtúlacht ábhair a bhaineann le teothumadh a mhéadú le linn sreanga a bhratú agus le linn baiscghalbhánaithe, agus chun giniúint dramhaíola a laghdú, is é an BAT úsáid a bhaint as na teicnící go léir a thugtar thíos. Teicníc Tuairisc a. Giniúint drais íochtair a laghdú Laghdaítear giniúint drais íochtair, e.g. trí shruthlú leordhóthanach tar éis picilte, tríd an iarann a bhaint as an tuaslagán flosctha (féach BAT 15 (d)), trí úsáid a bhaint as oibreáin flosctha a bhfuil éifeacht éadrom picilte acu agus róthéamh logánta sa chitealfhoirnéis ghalbhánaithe a sheachaint. b. Spreachaill since a chosc, a bhailiú agus a athúsáid le linn baiscghalbhánaithe Laghdaítear giniúint spreachall since ón gcitealfhoirnéis ghalbhánaithe trí thuliompar an tuaslagáin flosctha a íoslaghdú (féach BAT 26 b)). Déantar spreachaill since ón gcitealfhoirnéis a bhailiú agus a athúsáid. Coinnítear an limistéar thart ar an gcitealfhoirnéis glan chun éilliú ar na spreachaill a laghdú. c. Giniúint bearrthaí since a laghdú Déantar foirmiú bearrthaí since, i.e. ocsaídiú since ar dhromchla na daibhche a laghdú tríd an méid seo a leanas a dhéanamh mar shampla: — na saotharphíosaí/sreanga a thriomú go leormhaith sula dtumtar iad, — suaitheadh na daibhche nach bhfuil gá leis le linn an táirgthe a sheachaint, lena n-áirítear le linn bearrtha, — i gcás teothumadh leanúnach sreang, an chuid de dhromchla na daibhche atá i dteagmháil le haer a laghdú trí úsáid a bhaint as clúdach teasfhulangach snámhach.

BAT 17. Chun éifeachtúlacht ábhair a mhéadú agus chun cainníocht na dramhaíola a sheoltar lena diúscairt ó fhosfáitiú agus ó éighníomhú a laghdú, is é an BAT úsáid a bhaint as teicníc (a) agus ceann de na teicnící (b) nó (c) a thugtar thíos. Teicníc Tuairisc Síneadh a chur le saolré na ndabhcha cóireála a. An tuaslagán fosfáitithe nó éighníomhaithe a ghlanadh agus a athúsáid Baintear úsáid as ciorcad glantacháin, mar shampla le scagachán, chun an tuaslagán fosfáitithe nó éighníomhaithe a ghlanadh chun é a athúsáid. Optamú cóireála b. Rollóirbhratóirí a úsáid le haghaidh stiallacha Baintear úsáid as rollóirbhratóirí chun ciseal éighníomhaithe nó ciseal ina bhfuil fosfáití a chur ar dhromchla stiallacha. Ar an mbealach sin, is fearr is féidir tiús an chisil a rialú agus, dá bhrí sin, laghdaítear ídiú ceimiceán. c. Tarraingt amach tuaslagáin cheimicigh a íoslaghdú Íoslaghdaítear tarraingt amach an tuaslagáin cheimicigh, e.g. trí na stiallacha a chur trí rollaí fáiscthe nó trí am leordhóthanach a fhágáil le haghaidh shileadh na saotharphíosaí.

BAT 18. Chun an chainníocht aigéid phicilte chaite a sheoltar lena dhiúscairt a laghdú, is é an BAT aigéid phicilte chaite a aisghabháil (i.e. aigéad hidreaclórach, aigéad sulfarach agus aigéad measctha). Ní hé an BAT aigéid phicilte chaite a neodrú ná úsáid a bhaint as aigéid phicilte chaite le haghaidh scoilteadh eibleachta.

Tuairisc

Áirítear leis na teicnící chun aigéad picilte caite a aisghabháil ar an láthair nó lasmuigh den láthair:

i. spraeróstadh nó imoibreoirí scaire sreabhaí a úsáid chun aigéad hidreaclórach a aisghabháil;

ii. sulfáit fheireach a chriostalú chun aigéad sulfarach a aisghabháil;

iii. spraeróstadh, galú, ianmhalartú nó scagdhealú idirleata, chun aigéad measctha a aisghabháil;

iv. aigéad picilte caite a úsáid mar amhábhar tánaisteach (e.g. chun clóiríd iarainn nó líocha iarainn a tháirgeadh).

Infheidhmeacht

Le linn baiscghalbhánaithe, más ea go bhfuil srian ar aigéad picilte caite a úsáid mar amhábhar tánaisteach de dheasca easpa infhaighteachta ar an margadh, féadfar aigéad picilte caite a neodrú ar bhonn eisceachtúil.

Tugtar teicnící earnáilsonracha breise chun éifeachtúlacht ábhair a mhéadú i Ranna 1.2.2, 1.3.2, 1.4.2, 1.5.1 agus 1.6.1 de na conclúidí BAT seo.

1.1.6. Úsáid uisce agus giniúint fuíolluisce

BAT 19. Chun ídiú uisce a optamú, feabhas a chur ar in-athchúrsáilteacht uisce agus méid an fhuíolluisce a ghintear a laghdú, is é an BAT úsáid a bhaint as an dá theicníc (a) agus (b) agus meascán iomchuí de na teicnící (c) go (h) a thugtar thíos. Teicníc Tuairisc Infheidhmeacht a. Plean bainistíochta uisce agus iniúchtaí uisce Is codanna den EMS iad plean bainistíochta uisce agus iniúchtaí uisce (féach BAT 1) agus áirítear leo: — sreabhchairteanna agus maischothromaíocht uisce den phlanda; — cuspóirí éifeachtúlachta uisce a leagan síos, — teicnící optamaithe uisce a chur chun feidhme (e.g. úsáid uisce a rialú, athchúrsáil uisce, sceití uisce a bhrath agus a dheisiú). Déantar iniúchtaí uisce uair amháin gach bliain ar a laghad chun a áirithiú go mbaintear cuspóirí an phlean bainistíochta uisce amach. Féadfar an plean bainistíochta uisce agus na hiniúchtaí uisce a chomhtháthú i bplean foriomlán bainistíochta uisce suiteála níos mó (e.g. le haghaidh táirgeadh iarainn agus cruach). Is iondúil go mbainfidh leibhéal mionsonraithe an phlean bainistíochta uisce agus na n-iniúchtaí uisce le cineál, scála agus castacht an ghléasra. b. Sruthanna uisce a scaradh Bailítear gach sruth uisce (e.g. sreabhadh de dhroim talún, uisce próisis, fuíolluisce alcaileach nó aigéadach, tuaslagán díbhealaithe caite) ar leithligh, bunaithe ar an gcion truailleán agus ar na teicnící cóireála is gá. Déantar sruthanna fuíolluisce is féidir a athchúrsáil gan chóireáil a scaradh ó shruthanna fuíolluisce a bhfuil cóireáil ag teastáil ina leith. D’fhéadfadh an infheidhmeacht maidir le gléasraí atá ann cheana a bheith srianta mar gheall ar leagan amach an chórais bailithe uisce. c. Éilliú hidreacarbón ar uisce próisis a laghdú Déantar éilliú ar uisce próisis mar gheall ar chaillteanais ola agus bhealaidh a íoslaghdú trí úsáid a bhaint as teicnící amhail: — imthacaí oladhíonacha agus séalaí imthacaí le haghaidh rollaí saoirsithe, — táscairí sceite, — iniúchtaí tráthrialta agus cothabháil choisctheach ar shéalaí caidéal, ar phíopaí agus ar rollaí saoirsithe. Infheidhme go ginearálta. d. Athúsáid agus/nó athchúrsáil uisce Déantar sruthanna uisce (e.g. uisce próisis, eisiltigh ó fhliuchsciúradh nó ó dhabhcha fuaraithe) a athúsáid agus/nó a athchúrsáil i gciorcaid iata nó leath-iata, tar éis iad a chóireáil, más gá (féach BAT 30 agus BAT 31). Tá méid na hathúsáide agus/nó na hathchúrsála uisce teoranta mar gheall ar chothromaíocht uisce an ghléasra, ar chion na n-eisíontas agus/nó ar shaintréithe na sruthanna uisce. e. Sruthlú cascáideach droim ar ais Déantar sruthlú in dhá dhabhach nó níos mó i sraith ina n-aistrítear an bunábhar ón dabhach shruthlaithe is éillithe chuig an gceann is glaine. D’fhéadfadh an infheidhmeacht maidir le gléasraí atá ann cheana a bheith srianta mar gheall ar easpa spáis. f. Athúsáid agus/nó athchúrsáil uisce sruthlaithe Déantar uisce ó shruthlú tar éis picilte nó díbhealaithe a athchúrsáil nó a athúsáid, tar éis é a chóireáil, más gá, chuig na dabhcha próisis roimhe sin mar uisce cúitimh, mar uisce sruthlaithe nó, má tá an tiúchan aigéid ard go leor, chun aigéad a aisghabháil. Infheidhme go ginearálta. g. Uisce próisis a iompraíonn ola agus screamh a chóireáil agus a athúsáid le linn teorollta Déantar cóireáil ar leithligh ar fhuíolluisce próisis a iompraíonn ola agus screamh ó mhuilte teorollta trí úsáid a bhaint as céimeanna glantacháin éagsúla lena n-áirítear claiseanna screimhe, umair shíothlaithe, cioclóin agus scagachán chun ola agus screamh a dheighilt. Déantar cuid mhór den uisce cóireáilte a athúsáid sa phróiseas. Infheidhme go ginearálta. h. Díscreamhú spraeála uisce arna spreagadh ag braiteoirí le linn teorollta Úsáidtear braiteoirí agus uathoibriú chun suíomh an bhunábhair a rianú agus méid an uisce dhíscreamhaithe a théann trí na spraeanna uisce a choigeartú. Infheidhme go ginearálta. Tábla 1.6 Leibhéil feidhmíochta comhshaoil a bhaineann le BAT (BAT-AEPLanna) le haghaidh ídiú uisce sonrach Earnáil Aonad BAT-AEPL (Meán bliantúil) Teorolladh m3/t 0,5 -5 Fuar-rolladh m3/t 0,5 -10 Sreangtharraingt m3/t 0,5 -5 Bratú teothumtha m3/t 0,5 -5 Leagtar an faireachán gaolmhar amach in BAT 6.

1.1.7. Astaíochtaí san aer

1.1.7.1. Astaíochtaí san aer ó théamh

BAT 20. Chun astaíochtaí deannaigh san aer ó théamh a chosc nó a laghdú, is é an BAT úsáid a bhaint as leictreachas a ghintear ó fhoinsí fuinnimh saor ó iontaisí nó teicníc (a), in éineacht le teicníc (b) a thugtar thíos. Teicníc Tuairisc Infheidhmeacht a. Breoslaí a úsáid a bhfuil cion deannaigh íseal agus cion luatha íseal iontu Áirítear le breoslaí a bhfuil cion deannaigh íseal agus cion luatha íseal iontu, mar shampla, gás nádúrtha, gás peitriliam leachtaithe, gás foirnéise soinneáin ar baineadh an deannach de agus gás bunfhoirnéise ocsaigine ar baineadh an deannach de. Infheidhme go ginearálta. b. Leachtiompar deannaigh a theorannú Cuirtear teorainn le leachtiompar deannaigh trí mar shampla: — a mhéid is féidir go praiticiúil, bunábhar glan a úsáid nó screamh nó deannach scaoilte a ghlanadh den bhunábhar sula gcuirtear san fhoirnéis é, — giniúint deannaigh ó dhamáiste na líneála teasfhulangaí a íoslaghdú, e.g. trí theagmháil dhíreach idir na lasracha agus an líneáil theasfhulangach a sheachaint, bratuithe ceirmeacha a úsáid ar an líneáil theasfhulangach, — teagmháil dhíreach idir na lasracha agus an bunábhar a sheachaint. Níl feidhm ag teagmháil dhíreach idir na lasracha agus an bunábhar a sheachaint i gcás foirnéisí lasracha díreacha. Tábla 1.7 Leibhéil astaíochta a bhaineann le BAT (BAT-AELanna) le haghaidh astaíochtaí clasaithe deannaigh san aer ó théamh bunábhair Paraiméadar Earnáil Aonad BAT-AEL (28) (Meán laethúil nó meán thar an tréimhse samplála) Deannach Teorolladh mg/Nm3 < 2 -10 Fuar-rolladh < 2 -10 Sreangtharraingt < 2 -10 Bratú teothumtha < 2 -10 Leagtar an faireachán gaolmhar amach in BAT 7.

BAT 21. Chun astaíochtaí SO 2 san aer ó théamh a chosc nó a laghdú, is é an BAT úsáid a bhaint as leictreachas a ghintear ó fhoinsí fuinnimh saor ó iontaisí nó as breosla, nó meascán breoslaí, a bhfuil cion sulfair íseal ann/iontu.

Tuairisc

Áirítear le breoslaí a bhfuil cion sulfair íseal iontu, mar shampla, gás nádúrtha, gás peitriliam leachtaithe, gás foirnéise soinneáin, gás bunfhoirnéise ocsaigine agus gás ar mhórán CO ó tháirgeadh fearócróimiam.

Tábla 1.8

Leibhéil astaíochta a bhaineann le BAT (BAT-AELanna) le haghaidh astaíochtaí clasaithe SO2 san aer ó théamh bunábhair

Paraiméadar Earnáil Aonad BAT-AEL (Meán laethúil nó meán thar an tréimhse samplála) SO2 Teorolladh mg/Nm3 50 -200 (29) (30) Fuar-rolladh, sreangtharraingt, bratú teothumtha ar leatháin 20 -100 (29)

Leagtar an faireachán gaolmhar amach in BAT 7.

BAT 22. Chun astaíochtaí NO X ó théamh san aer a chosc nó a laghdú agus, an tráth céanna, astaíochtaí CO agus NH 3 ó úsáid SNCR agus/nó SCR a laghdú, is é an BAT úsáid a bhaint as leictreachas a ghintear ó fhoinsí fuinnimh saor ó iontaisí nó as meascán iomchuí de na teicnící a thugtar thíos. Teicníc Tuairisc Infheidhmeacht Giniúint astaíochtaí a laghdú a. Úsáid a bhaint as breosla nó meascán breoslaí a bhfuil acmhainneacht foirmithe NOX íseal aige/acu Breoslaí a bhfuil acmhainneacht foirmithe NOX íseal acu, e.g. gás nádúrtha, gás peitriliam leachtaithe, gás foirnéise soinneáin agus gás bunfhoirnéise ocsaigine. Infheidhme go ginearálta. b. Uathoibriú agus rialú foirnéisí Féach Roinn 1.7.2. Infheidhme go ginearálta. c. Optamú dócháin Féach Roinn 1.7.2. Is iondúil go n-úsáidtear é in éineacht le teicnící eile. Infheidhme go ginearálta. d. Dóirí astaíochtaí ísle NOX Féach Roinn 1.7.2. D’fhéadfadh an infheidhmeacht a bheith srianta ag gléasraí atá ann cheana mar gheall ar shrianta deartha agus/nó oibríochtúla. e. Athshruthú gáis múcháin Cuid den ghás múcháin a athshruthú (go seachtrach) chuig an gcuasán dócháin chun é a chur in ionad cuid den aer dócháin úr, rud a bhfuil dhá éifeacht aige: an teocht a laghdú agus an cion O2 a theorannú le haghaidh ocsaídiú nítrigine, agus ar an mbealach sin, giniúint NOX a theorannú. Ciallaíonn sé sin gás múcháin a sholáthar ón bhfoirnéis go dtí an lasair chun an cion ocsaigine a laghdú agus dá bhrí sin, teocht na lasrach a laghdú. D’fhéadfadh an infheidhmeacht maidir le gléasraí atá ann cheana a bheith srianta mar gheall ar easpa spáis. f. Teocht an réamhthéimh aeir a theorannú Nuair a dhéantar teocht an réamhthéimh aeir a theorannú, tagann laghdú ar thiúchan astaíochtaí NOX. Ní mór cothromaíocht a bhaint amach idir aisghabháil teasa ó na gáis mhúcháin a uasmhéadú agus astaíochtaí NOX a íoslaghdú. D’fhéadfadh sé nach bhfuil sé infheidhme i gcás foirnéisí atá feistithe le dóirí feadáin radanta. g. Dóchán gan lasair Féach Roinn 1.7.2. D’fhéadfadh an infheidhmeacht maidir le gléasraí atá ann cheana a bheith srianta mar gheall ar dhearadh na foirnéise (i.e. toirt na foirnéise, spás le haghaidh dóirí, an fad idir dóirí) agus mar gheall ar an ngá an líneáil theasfhulangach a athrú. Féadfar an infheidhmeacht a theorannú i gcás próisis ina bhfuil gá le dlúthrialú a dhéanamh ar an teocht nó ar an bpróifíl teochta (e.g. athchriostalú). Níl sé infheidhme maidir le foirnéisí a fheidhmíonn ag teocht atá níos ísle ná an teocht uathadhainte is gá le haghaidh dóchán gan lasair, ná le foirnéisí atá feistithe le dóirí feadáin radanta. h. Dóchán ocsaibhreosla Féach Roinn 1.7.2. Féadfar srian a chur leis an infheidhmeacht i gcás foirnéisí a dhéanann cruach ard-chóimhiotail a phróiseáil. D’fhéadfadh an infheidhmeacht maidir le gléasraí atá ann cheana a bheith srianta mar gheall ar dhearadh na foirnéise agus ar an ngá le sreabh íosta dramhgháis. Níl sé infheidhme maidir le foirnéisí atá feistithe le dóirí feadáin radanta. Cóireáil dramhgháis i. Dí-ocsaídiú catalaíoch roghnaitheach (SCR) Féach Roinn 1.7.2. D’fhéadfadh an infheidhmeacht maidir le gléasraí atá ann cheana a bheith srianta mar gheall ar easpa spáis. D’fhéadfadh an infheidhmeacht a bheith srianta i gcás baiscainéalta mar gheall ar na teochtaí éagsúla le linn an timthrialla ainéalta. j. Dí-ocsaídiú neamhchatalaíoch roghnaitheach (SNCR) Féach Roinn 1.7.2. D’fhéadfadh an infheidhmeacht maidir le gléasraí atá ann cheana a bheith srianta mar gheall ar an raon teochta optamaí agus ar an aga cónaithe a theastaíonn ón imoibriú. D’fhéadfadh an infheidhmeacht a bheith srianta i gcás baiscainéalta mar gheall ar na teochtaí éagsúla le linn an timthrialla ainéalta. k. An dearadh agus oibriú SNCR/SCR a optamú Féach Roinn 1.7.2. Infheidhme i gcás ina n-úsáidtear SNCR/SCR chun astaíochtaí NOX a laghdú, agus sa chás sin amháin. Tábla 1.9 Leibhéil astaíochta a bhaineann le BAT (BAT-AELanna) le haghaidh astaíochtaí clasaithe NOX san aer agus leibhéil tháscacha astaíochta le haghaidh astaíochtaí clasaithe CO san aer ó théamh bunábhair le linn teorollta Paraiméadar Cineál breosla Próiseas sonrach Aonad BAT-AEL (Meán laethúil nó meán thar an tréimhse samplála) Leibhéal táscach astaíochta Meán laethúil nó meán thar an tréimhse samplála) NOX Gás nádúrtha amháin Ath-théamh mg/Nm3 Gléasraí nua: 80 -200 Gléasraí atá ann cheana: 100 -350 Níl aon leibhéal táscach Téamh idirmheánach mg/Nm3 100 -250 Iarthéamh mg/Nm3 100 -200 Breoslaí eile Ath-théamh, téamh idirmheánach, iarthéamh mg/Nm3 100 -350 (31) CO Gás nádúrtha amháin Ath-théamh mg/Nm3 Níl aon BAT-AEL ann 10 -50 Téamh idirmheánach mg/Nm3 10 -100 Iarthéamh mg/Nm3 10 -100 Breoslaí eile Ath-théamh, téamh idirmheánach, iarthéamh mg/Nm3 10 -50 Tábla 1.10 Leibhéil astaíochta a bhaineann le BAT (BAT-AELanna) le haghaidh astaíochtaí clasaithe NOX san aer agus leibhéil tháscacha astaíochta le haghaidh astaíochtaí clasaithe CO san aer ó théamh bunábhair le linn fuar-rollta Paraiméadar Cineál breosla Aonad BAT-AEL (Meán laethúil nó meán thar an tréimhse samplála) Leibhéal táscach astaíochta Meán laethúil nó meán thar an tréimhse samplála) NOX Gás nádúrtha amháin mg/Nm3 100 -250 (32) Níl aon leibhéal táscach Breoslaí eile mg/Nm3 100 -300 (33) CO Gás nádúrtha amháin mg/Nm3 Níl aon BAT-AEL ann 10 -50 Breoslaí eile mg/Nm3 Níl aon BAT-AEL ann 10 -100 Tábla 1.11 Leibhéal astaíochta a bhaineann le BAT (BAT-AEL) le haghaidh astaíochtaí clasaithe NOX san aer agus leibhéal táscach astaíochta le haghaidh astaíochtaí clasaithe CO san aer ó théamh bunábhair le linn sreangtharraingthe Paraiméadar Aonad BAT-AEL (Meán laethúil nó meán thar an tréimhse samplála) Leibhéal táscach astaíochta (Meán thar an tréimhse samplála) NOX mg/Nm3 100 -250 Níl aon leibhéal táscach CO mg/Nm3 Níl aon BAT-AEL ann 10 -50 Tábla 1.12 Leibhéal astaíochta a bhaineann le BAT (BAT-AEL) le haghaidh astaíochtaí clasaithe NOX san aer agus leibhéal táscach astaíochta le haghaidh astaíochtaí clasaithe CO san aer ó théamh bunábhair le linn bratú teothumtha Paraiméadar Aonad BAT-AEL (Meán laethúil nó meán thar an tréimhse samplála) Leibhéal táscach astaíochta (Meán laethúil nó meán thar an tréimhse samplála) NOX mg/Nm3 100 -300 (34) Níl aon leibhéal táscach CO mg/Nm3 Níl aon BAT-AEL ann 10 -100 Tábla 1.13 Leibhéal astaíochta a bhaineann le BAT (BAT-AEL) le haghaidh astaíochtaí clasaithe NOX san aer agus leibhéal táscach astaíochta le haghaidh astaíochtaí clasaithe CO san aer ón gcitealfhoirnéis ghalbhánaithe a théamh le linn baiscghalbhánaithe Paraiméadar Aonad BAT-AEL (Meán laethúil nó meán thar an tréimhse samplála) Leibhéal táscach astaíochta (Meán laethúil nó meán thar an tréimhse samplála) NOX mg/Nm3 70 -300 Níl aon leibhéal táscach CO mg/Nm3 Níl aon BAT-AEL ann 10 -100 Leagtar an faireachán gaolmhar amach in BAT 7.

1.1.7.2. Astaíochtaí san aer ó dhíbhealú

BAT 23. Chun astaíochtaí ceo ola, aigéad agus/nó alcailí san aer a laghdú ó dhíbhealú le linn fuar-rollta agus le linn bratú teothumtha a dhéanamh ar leatháin, is é an BAT astaíochtaí a bhailiú trí úsáid a bhaint as teicníc (a) agus an dramhghás a chóireáil trí úsáid a bhaint as teicníc (b) agus/nó teicníc (c) a thugtar thíos. Teicníc Tuairisc Astaíochtaí a bhailiú a. Umair iata dhíbhealaithe in éineacht le heastóscadh aeir i gcás díbhealú leanúnach Déantar díbhealú in umair iata agus eastósctar aer. Cóireáil dramhgháis b. Fliuchsciúradh Féach Roinn 1.7.2. c. Dínéaltóir Féach Roinn 1.7.2. Leagtar an faireachán gaolmhar amach in BAT 7.

1.1.7.3. Astaíochtaí san aer ó phicilt

BAT 24. Chun astaíochtaí deannaigh, aigéad (HCl, HF, H 2 SO 4 ) agus SO x san aer ó phicilt a laghdú le linn teorollta, fuar-rollta, bratú teothumtha, agus sreangtharraingthe, is é an BAT úsáid a bhaint as teicníc (a) nó teicníc (b) in éineacht le teicníc (c) a thugtar thíos. Teicníc Tuairisc Astaíochtaí a bhailiú a. Picilt leanúnach in umair iata in éineacht le heastóscadh múiche Déantar picilt leanúnach in umair iata a bhfuil hoscailtí teoranta iontrála agus imeachta acu le haghaidh na stéille cruach nó na sreinge cruach. Eastósctar an mhúch ó na humair phicilte. b. Baiscphicilt in umair atá feistithe le claibíní nó le cochaill eastarraingthe in éineacht le heastóscadh múiche Déantar baiscphicilt in umair atá feistithe le claibíní nó le cochaill eastarraingthe is féidir a oscailt chun gur féidir na cornaí slaite sreinge a luchtú. Eastósctar an mhúch ó na humair phicilte. Cóireáil dramhgháis c. Fliuchsciúradh agus dínéaltóir ina dhiaidh Féach Roinn 1.7.2. Tábla 1.14 Leibhéil astaíochta a bhaineann le BAT (BAT-AELanna) le haghaidh astaíochtaí clasaithe HCl, HF agus SOX san aer ó phicilt le linn teorollta, fuar-rollta agus bratú teothumtha Paraiméadar Aonad BAT-AEL (Meán laethúil nó meán thar an tréimhse samplála) HCl mg/Nm3 < 2 -10 (35) HF mg/Nm3 < 1 (36) SOX mg/Nm3 < 1 -6 (37) Tábla 1.15 Leibhéal astaíochta a bhaineann le BAT (BAT-AEL) le haghaidh astaíochtaí clasaithe HCl agus SOX san aer ó phicilt le haigéad hidreaclórach nó le haigéad sulfarach le linn sreangtharraingthe Paraiméadar Aonad BAT-AEL (Meán laethúil nó meán thar an tréimhse samplála) HCl mg/Nm3 < 2 -10 (38) SOX mg/Nm3 < 1 -6 (39) Leagtar an faireachán gaolmhar amach in BAT 7.

BAT 25. Chun astaíochtaí NO X san aer a laghdú ó phicilt le haigéad nítreach (leis féin nó in éineacht le haigéid eile) agus chun astaíochtaí NH 3 ó úsáid SCR a laghdú le linn teorollta agus fuar-rollta, is é an BAT úsáid a bhaint as ceann amháin nó as meascán de na teicnící a thugtar thíos. Teicníc Tuairisc Infheidhmeacht Giniúint astaíochtaí a laghdú a. Cruach ard-chóimhiotail a phicilt gan aigéad nítreach Déantar cruach ard-chóimhiotail a phicilt trí ocsaídeoir láidir (e.g. sárocsaíd hidrigine) a úsáid in ionad an aigéid nítrigh. Infheidhme i gcás gléasraí nua agus mór-uasghráduithe gléasraí amháin. b. Sárocsaíd hidrigine nó úiré a chur leis an aigéad picilte Cuirtear sárocsaíd hidrigine nó úiré go díreach leis an aigéad picilte chun astaíochtaí NOX a laghdú. Infheidhme go ginearálta. Astaíochtaí a bhailiú c. Picilt leanúnach in umair iata in éineacht le heastóscadh múiche Déantar picilt leanúnach in umair iata a bhfuil hoscailtí teoranta iontrála agus imeachta acu le haghaidh na stéille cruach nó na sreinge cruach. Eastósctar an mhúch ón dabhach phicilte. Infheidhme go ginearálta. d. Baiscphicilt in umair atá feistithe le claibíní nó le cochaill eastarraingthe in éineacht le heastóscadh múiche Déantar baiscphicilt in umair atá feistithe le claibíní nó le cochaill eastarraingthe is féidir a oscailt chun gur féidir na cornaí slaite sreinge a luchtú. Eastósctar an mhúch ó na humair phicilte. Infheidhme go ginearálta. Cóireáil dramhgháis e. Fliuchsciúradh in éineacht le hocsaídeoir(e.g. sárocsaíd hidrigine) Féach Roinn 1.7.2. Cuirtear ocsaídeoir (e.g. sárocsaíd hidrigine) leis an tuaslagán sciúrtha chun astaíochtaí NOX a laghdú. Nuair a úsáidtear sárocsaíd hidrigine, is féidir an t-aigéad nítreach a chruthaítear a athchúrsáil chuig na dabhcha picilte. Infheidhme go ginearálta. f. Dí-ocsaídiú catalaíoch roghnaitheach (SCR) Féach Roinn 1.7.2. D’fhéadfadh an infheidhmeacht maidir le gléasraí atá ann cheana a bheith srianta mar gheall ar easpa spáis. g. An dearadh agus oibriú SCR a optamú Féach Roinn 1.7.2. Infheidhme i gcás ina n-úsáidtear SCR chun astaíochtaí NOX a laghdú, agus sa chás sin amháin. Tábla 1.16 Leibhéal astaíochta a bhaineann le BAT (BAT-AEL) le haghaidh astaíochtaí clasaithe NOX san aer ó phicilt le haigéad nítreach (leis féin nó in éineacht le haigéid eile) le linn teorollta agus fuar-rollta Paraiméadar Aonad BAT-AEL (Meán laethúil nó meán thar an tréimhse samplála) NOX mg/Nm3 10 -200 Leagtar an faireachán gaolmhar amach in BAT 7.

1.1.7.4. Astaíochtaí san aer ó theothumadh

BAT 26. Chun astaíochtaí deannaigh agus since san aer a laghdú ó theothumadh tar éis flosctha le linn bratú teothumtha a dhéanamh ar shreanga agus le linn baiscghalbhánaithe, is é an BAT giniúint astaíochtaí a laghdú trí úsáid a bhaint as teicníc (b) nó teicnící (a) agus (b), na hastaíochtaí a bhailiú trí úsáid a bhaint as teicníc (c) nó teicníc (d), agus na dramhgháis a chóireáil trí úsáid a bhaint as teicníc (e) a thugtar thíos. Teicníc Tuairisc Infheidhmeacht Giniúint astaíochtaí a laghdú a. Flosc ar mhúch íseal Déantar clóirídí alcaile eile (e.g. clóiríd photaisiam) a úsáid, go páirteach, in ionad clóiríd amóiniam in oibreáin flosctha chun foirmiú deannaigh a laghdú. Féadfar srian a chur leis an infheidhmeacht mar gheall ar shonraíochtaí táirgí. b. Tuliompar an tuaslagáin flosctha a íoslaghdú Áirítear leis sin teicnící amhail: — go leor ama a fhágáil le haghaidh shileadh an tuaslagáin flosctha (féach BAT 15 (c)), — triomú roimh thumadh. Infheidhme go ginearálta. Astaíochtaí a bhailiú c. Eastóscadh aeir chomh gar don fhoinse agus is féidir Eastósctar aer as an gcitealfhoirnéis, mar shampla trí úsáid a bhaint as eastóscadh cochaill chliathánaigh nó eastóscadh liopaí. Infheidhme go ginearálta. d. Citealfhoirnéis iata in éineacht le heastóscadh aeir Déantar teothumadh i gcitealfhoirnéis iata agus eastósctar aer. D’fhéadfadh an infheidhmeacht maidir le gléasraí atá ann cheana a bheith srianta i gcás ina gcuireann iamh isteach ar chóras atá ann cheana chun saotharphíosaí a iompar le linn baiscghalbhánaithe. Cóireáil dramhgháis e. Scagaire fabraice Féach Roinn 1.7.2. Infheidhme go ginearálta. Tábla 1.17 Leibhéal astaíochta a bhaineann le BAT (BAT-AEL) le haghaidh astaíochtaí clasaithe deannaigh san aer ó theothumadh tar éis flosctha le linn bratú teothumtha a dhéanamh ar shreanga agus le linn baiscghalbhánaithe Paraiméadar Aonad BAT-AEL (Meán laethúil nó meán thar an tréimhse samplála) Deannach mg/Nm3 < 2 -5 Leagtar an faireachán gaolmhar amach in BAT 7.

1.1.7.4.1. Astaíochtaí san aer ó olú

BAT 27. Chun astaíochtaí ceo ola san aer a chosc agus chun ídiú ola a laghdú ó olú dhromchla an bhunábhair, is é an BAT úsáid a bhaint as ceann de na teicnící a thugtar thíos. Teicníc Tuairisc a. Olú leictreastatach Déantar ola a spraeáil ar dhromchla an mhiotail trí réimse leictreastatach, lena n-áirithítear go gcuirtear an ola ar an miotal ar bhealach aonchineálach, agus lena ndéantar cainníocht na hola a úsáidtear a optamú. Bíonn an meaisín ola iata agus déantar ola nach leagtar ar dhromchla an mhiotail a aisghabháil agus a athúsáid laistigh den mheaisín. b. Bealadh teagmhála Úsáidtear rollóirbhealaitheoirí, e.g. rollaí feilte nó rollaí fáiscthe, i dteagmháil dhíreach le dromchla an mhiotail. c. Ola gan aer comhbhrúite Cuirtear ola ar an miotal le buinní atá in aice lena dhromchla trí úsáid a bhaint as comhlaí ardmhinicíochta.

1.1.7.5. Astaíochtaí san aer ó iarchóireáil

BAT 28. Chun astaíochtaí san aer ó dhabhcha ceimiceáin nó ó umair cheimiceáin le linn iarchóireála a laghdú (i.e. fosfáitiú agus éighníomhú), is é an BAT na hastaíochtaí a bhailiú trí úsáid a bhaint as teicníc (a) nó teicníc (b), agus sa chás sin an dramhghás a chóireáil trí úsáid a bhaint as teicníc (c) agus/nó teicníc (d) a thugtar thíos. Teicníc Tuairisc Infheidhmeacht Astaíochtaí a bhailiú a. Eastóscadh aeir chomh gar don fhoinse agus is féidir Déantar astaíochtaí ó na humair stórála ceimiceán agus ó na dabhcha ceimiceáin a ghabháil, e.g. trí úsáid a bhaint as ceann amháin nó meascán de na teicnící seo a leanas: — eastóscadh cochaill chliathánaigh nó eastóscadh liopaí, — umair atá feistithe le claibíní inghluaiste, — cochaill eastarraingthe, — na dabhcha a chur i limistéir iata. Ansin, eastósctar na hastaíochtaí a ghabhtar. Infheidhme i gcás ina ndéantar an chóireáil le spraeáil nó i gcás ina n-úsáidtear substaintí so-ghalaithe agus sna cásanna sin amháin. b. Umair iata in éineacht le heastóscadh aeir i gcás iarchóireáil leanúnach Déantar fosfáitiú agus éighníomhú in umair iata agus eastósctar an t-aer as na humair. Infheidhme i gcás ina ndéantar an chóireáil le spraeáil nó i gcás ina n-úsáidtear substaintí so-ghalaithe agus sna cásanna sin amháin. Cóireáil dramhgháis c. Fliuchsciúradh Féach Roinn 1.7.2. Infheidhme go ginearálta. d. Dínéaltóir Féach Roinn 1.7.2. Infheidhme go ginearálta.

1.1.7.6. Astaíochtaí san aer ó aisghabháil aigéid

BAT 29. Maidir le deannach, aigéid (HCl, HF), SO 2 agus NO X , chun astaíochtaí díobh san aer ó aisghabháil aigéid chaite a laghdú (agus astaíochtaí CO a theorannú an tráth céanna) agus chun astaíochtaí NH 3 ó úsáid SCR a laghdú, is é an BAT úsáid a bhaint as meascán de na teicnící a thugtar thíos. Teicníc Tuairisc Infheidhmeacht a. Úsáid a bhaint as breosla nó meascán breoslaí a bhfuil cion sulfair íseal ann/iontu agus/nó acmhainneacht foirmithe NOX íseal aige/acu Féach BAT 21 agus BAT 22 (a). Infheidhme go ginearálta. b. Optamú dócháin Féach Roinn 1.7.2. Is iondúil go n-úsáidtear é in éineacht le teicnící eile. Infheidhme go ginearálta. c. Dóirí astaíochtaí ísle NOX Féach Roinn 1.7.2. D’fhéadfadh an infheidhmeacht a bheith srianta ag gléasraí atá ann cheana mar gheall ar shrianta deartha agus/nó oibríochtúla. d. Fliuchsciúradh agus dínéaltóir ina dhiaidh Féach Roinn 1.7.2. I gcás aisghabháil aigéid mheasctha, cuirtear alcaile leis an tuaslagán sciúrtha chun rianta HF a bhaint agus/nó cuirtear ocsaídeoir (e.g. sárocsaíd hidrigine) leis an tuaslagán sciúrtha chun astaíochtaí NOX a laghdú. Nuair a úsáidtear sárocsaíd hidrigine, is féidir an t-aigéad nítreach a chruthaítear a athchúrsáil chuig na dabhcha picilte. Infheidhme go ginearálta. e. Dí-ocsaídiú catalaíoch roghnaitheach (SCR) Féach Roinn 1.7.2. D’fhéadfadh an infheidhmeacht maidir le gléasraí atá ann cheana a bheith srianta mar gheall ar easpa spáis. f. An dearadh agus oibriú SCR a optamú Féach Roinn 1.7.2. Infheidhme i gcás ina n-úsáidtear SCR chun astaíochtaí NOX a laghdú, agus sa chás sin amháin. Tábla 1.18 Leibhéil astaíochta a bhaineann le BAT (BAT-AELanna) le haghaidh astaíochtaí clasaithe deannaigh, HCl, SO2 agus NOX san aer ó aisghabháil aigéid hidreaclóraigh chaite trí spraeróstadh nó trí úsáid a bhaint as imoibreoirí scaire sreabhaí Paraiméadar Aonad BAT-AEL (Meán laethúil nó meán thar an tréimhse samplála) Deannach mg/Nm3 < 2 -15 HCl mg/Nm3 < 2 -15 SO2 mg/Nm3 < 10 NOX mg/Nm3 50 -180 Tábla 1.19 Leibhéil astaíochta a bhaineann le BAT (BAT-AELanna) le haghaidh astaíochtaí clasaithe deannaigh, HF agus NOX san aer ó aisghabháil aigéid mheasctha trí spraeróstadh nó trí ghalú Paraiméadar Aonad BAT-AEL (Meán laethúil nó meán thar an tréimhse samplála) HF mg/Nm3 < 1 NOX mg/Nm3 50 -100 (40) Deannach mg/Nm3 < 2 -10 Leagtar an faireachán gaolmhar amach in BAT 7.

1.1.8. Astaíochtaí san uisce

BAT 30. Chun ualach na dtruailleán orgánach in uisce atá éillithe le hola nó le bealadh a laghdú (e.g. ó dhoirtí ola nó ó eibleachtaí rollta agus faghartha, tuaslagáin dhíbhealaithe agus bealaí sreangtharraingthe a ghlanadh), ar uisce é a sheoltar chun go ndéanfar cóireáil bhreise air (féach BAT 31), is é an BAT an pas orgánach agus an pas uiscí a dheighilt.

Tuairisc

Déantar an pas orgánach a dheighilt ón bpas uiscí, e.g. trí bhearradh nó trí scoilteadh eibleachta le hoibreáin oiriúnacha, le galú nó le scagachán scannáin. Féadfar an pas orgánach a úsáid chun fuinneamh nó ábhar a aisghabháil (e.g. féach BAT 34 (f)).

BAT 31. Chun astaíochtaí san uisce a laghdú, is é an BAT fuíolluisce a chóireáil trí úsáid a bhaint as meascán de na teicnící a thugtar thíos. Teicníc (41) Na truailleáin a ndíríonn an teicníc orthu go hiondúil Réamhchóireáil, cóireáil phríomhúil agus cóireáil ghinearálta, e.g. a. Cothromú Gach truailleán b. Neodrú Aigéid, alcailí c. Deighilt fhisiceach, e.g. síothláin, criathair, deighilteoirí grin, deighilteoirí bealaithe, hidricioclóin, deighilt ola agus uisce nó umair shíothlaithe phríomhúla Solaid mhóra, solaid ar fuaidreamh, ola/bealadh Cóireáil fhisiceimiceach, e.g. d. Asúchán Truailleáin thuaslagtha inasúite atá do-bhithdhíghrádaithe nó coisctheach, e.g. hidreacarbóin, mearcair e. Deascadh ceimiceach Truailleáin thuaslagtha indeasctha atá do-bhithdhíghrádaithe nó coisctheach, e.g. miotail, fosfar, fluairíd f. Dí-ocsaídiú ceimiceach Truailleáin thuaslagtha in-dí-ocsaídithe atá do-bhithdhíghrádaithe nó coisctheach, e.g. cróimiam heicsifhiúsach g. Nanascagachán/cúlosmóis Truailleáin intuaslagtha atá do-bhithdhíghrádaithe nó coisctheach, e.g. salainn, miotail Cóireáil bhitheolaíoch, e.g. h. Cóireáil aeróbach Comhdhúile orgánacha in-bhithdhíghrádaithe Solaid a bhaint, e.g. i. Téachtadh agus flocasú Solaid ar fuaidreamh agus miotail cháithnín-nasctha j. Moirtiú k. Scagachán (e.g. scagachán gainimh, micreascagachán, ultrascagachán) l. Snámhacht Tábla 1.20 Leibhéil astaíochta a bhaineann le BAT (BAT-AELanna) le haghaidh sceití díreacha i ndobharlach glactha Substaint/Paraiméadar Aonad BAT-AEL (42) Próiseas/próisis lena mbaineann an BAT-AEL Iomlán na solad ar fuaidreamh (TSS) mg/l 5-30 Gach próiseas Carbón orgánach iomlán (TOC) (43) mg/l 10-30 Gach próiseas Éileamh ceimiceach ar ocsaigin (COD) (43) mg/l 30-90 Gach próiseas Innéacs ola hidreacarbóin (HOI) mg/l 0,5-4 Gach próiseas Miotail Cd μg/l 1-5 Gach próiseas (44) Cr mg/l 0,01-0,1 (45) Gach próiseas (44) Cr(VI) μg/l 10-50 Cruach ard-chóimhiotail a phicilt nó éighníomhú le comhdhúile cróimiam heicsifhiúsaigh Fe mg/l 1-5 Gach próiseas Hg μg/l 0,1-0,5 Gach próiseas (44) Ni mg/l 0,01-0,2 (46) Gach próiseas (44) Pb μg/l 5-20 (47) (48) Gach próiseas (44) Sn mg/l 0,01-0,2 Bratú teothumtha le stán Zn mg/l 0,05-1 Gach próiseas (44) Fosfar iomlán (P iomlán) mg/l 0,2-1 Fosfáitiú Fluairíd (F-) mg/l 1-15 Picilt le meascáin aigéad a bhfuil aigéad hidreafluarach iontu Tábla 1.21 Leibhéil astaíochta a bhaineann le BAT (BAT-AELanna) le haghaidh sceití indíreacha i ndobharlach glactha Substaint/Paraiméadar Aonad BAT-AEL (49) (50) Próiseas/próisis lena mbaineann an BAT-AEL Innéacs ola hidreacarbóin (HOI) mg/l 0,5 -4 Gach próiseas Miotail Cd μg/l 1 -5 Gach próiseas (51) Cr mg/l 0,01 -0,1 (52) Gach próiseas (51) Cr(VI) μg/l 10 -50 Cruach ard-chóimhiotail a phicilt nó éighníomhú le comhdhúile cróimiam heicsifhiúsaigh Fe mg/l 1 -5 Gach próiseas Hg μg/l 0,1 -0,5 Gach próiseas (51) Ni mg/l 0,01 -0,2 (53) Gach próiseas (51) Pb μg/l 5 -20 (54) (55) Gach próiseas (51) Sn mg/l 0,01 -0,2 Bratú teothumtha le stán Zn mg/l 0,05 -1 Gach próiseas (51) Fluairíd (F-) mg/l 1 -15 Picilt le meascáin aigéad a bhfuil aigéad hidreafluarach iontu Leagtar an faireachán gaolmhar amach in BAT 8.

1.1.9. Torann agus creathadh

BAT 32. Chun astaíochtaí torainn agus creathaidh a chosc nó, i gcás nach bhfuil sin indéanta, iad a laghdú, is é an BAT plean bainistíochta torainn agus creathaidh a bhunú, a chur chun feidhme agus a athbhreithniú go tráthrialta, mar chuid den EMS (féach BAT 1), ar plean é a n-áirítear ann gach ceann de na heilimintí seo a leanas: i. prótacal a mbeidh gníomhaíochtaí agus amlínte iomchuí ina gcuid de; ii. prótacal maidir le faireachán torainn agus creathaidh; iii. prótacal maidir le freagra a thabhairt ar imeachtaí aitheanta torainn agus creathaidh, e.g. gearáin; iv. clár laghdaithe torainn agus creathaidh atá deartha chun an foinse nó na foinsí a shainaithint, chun neamhchosaint ar thorainn agus ar chreathadh a thomhas/a mheas, chun cion na bhfoinsí a chur i dtréith agus chun bearta coiscthe agus/nó laghdaithe a chur chun feidhme.

Infheidhmeacht

Tá an infheidhmeacht srianta do chásanna ina bhfuil coinne le núis torainn nó chreathaidh ag gabhdóirí íogaire agus/nó ina bhfuil sé cruthaithe go bhfuil bunús leo.

BAT 33. Chun astaíochtaí torainn agus creathaidh a chosc nó, i gcás nach bhfuil sin indéanta, iad a laghdú, is é an BAT úsáid a bhaint as ceann amháin nó meascán de na teicnící a thugtar thíos. Teicníc Tuairisc Infheidhmeacht a. Trealamh agus foirgnimh a lonnú go hiomchuí Is féidir leibhéil torainn a laghdú tríd an bhfad atá idir an t-astaíre agus an glacadóir a mhéadú, trí fhoirgnimh a úsáid mar sciatha torainn agus trí shlite amach nó isteach na bhfoirgneamh a athlonnú. I gcás gléasraí atá ann cheana, d’fhéadfadh sé nach bhfuil sé infheidhme trealamh agus slite amach nó isteach na bhfoirgneamh a athlonnú mar gheall ar easpa spáis agus/nó ar chostais iomarcacha. b. Bearta oibríochtúla Áirítear leo sin teicnící amhail: — trealamh a iniúchadh agus a chothabháil, — doirse agus fuinneoga i limistéir iata a dhúnadh, más féidir, — trealamh á oibriú ag baill foirne a bhfuil taithí acu, — gníomhaíochtaí torannacha a sheachaint istoíche, más féidir, — forálacha maidir le rialú torainn, e.g. le linn gníomhaíochtaí táirgthe agus cothabhála, bunábhar agus ábhair a iompar agus a láimhseáil. Infheidhme go ginearálta. c. Trealamh ísealtorainn Áirítear leis sin teicnící amhail mótair gan ghiar agus comhbhrúiteoirí, caidéil agus gaothráin ísealtorainn. d. Trealamh rialaithe torainn agus creathaidh Áirítear leis sin teicnící amhail: — laghdaitheoirí torainn, — insliú fuaimiúil agus creathúil a chur ar threalamh, — trealamh torannach a thimpeallú (e.g. meaisíní scarbhaithe agus meilte, meaisíní sreangtharraingthe, scairdeanna aeir), — ábhair thógála a bhfuil airíonna maithe inslithe fuaime acu (e.g. le haghaidh ballaí, díonta, fuinneog, doirse). D’fhéadfadh an infheidhmeacht maidir le gléasraí atá ann cheana a bheith srianta mar gheall ar easpa spáis. e. Laghdú torainn Bacainní a chur idir astaírí agus glacadóirí (e.g. ballaí cosanta, claífoirt agus foirgnimh). Infheidhme maidir le gléasraí atá ann cheana amháin, mar ba cheart nach mbeadh gá leis an teicníc seo de bharr dearadh gléasraí nua. I gcás gléasraí atá ann cheana, d’fhéadfadh sé nach bhfuil sé infheidhme bacainní a chur isteach mar gheall ar easpa spáis.

1.1.10. Iarmhair

BAT 34. Chun cainníocht na dramhaíola a sheoltar lena diúscairt a laghdú, is é an BAT diúscairt miotal, ocsaídí miotail agus sloda olaigh agus sloda hiodrocsaíde a sheachaint trí úsáid a bhaint as teicníc (a) agus meascán iomchuí de theicnící (b) go (h) a thugtar thíos. Teicníc Tuairisc Infheidhmeacht a. Plean bainistíochta iarmhar Is cuid de EMS é plean bainistíochta iarmhar (féach BAT 1) agus is tacar beart é a bhfuil sé d’aidhm aige 1) giniúint iarmhar a íoslaghdú, 2) athúsáid, athchúrsáil agus/nó aisghabháil iarmhar a optamú, agus 3) a áirithiú go ndiúscraítear dramhaíl mar is ceart. Féadfar an plean bainistíochta iarmhar a chomhtháthú i bplean foriomlán bainistíochta iarmhar suiteála níos mó (e.g. le haghaidh táirgeadh iarainn agus cruach). Is iondúil go mbainfidh leibhéal mionsonraithe agus leibhéal foirmlithe an phlean bainistíochta iarmhar le cineál, scála agus castacht na suiteála. b. Réamhchóireáil a dhéanamh ar screamh olach mhuilinn chun úsáid bhreise a bhaint aisti Áirítear leis sin teicnící amhail: — fáisceadh nó millíniú; — an cion ola atá i screamh olach mhuilinn a laghdú, e.g. trí chóireáil theirmeach, níochán, snámhacht. Infheidhme go ginearálta. c. Screamh mhuilinn a úsáid Bailítear agus úsáidtear screamh mhuilinn ar an láthair nó lasmuigh den láthair, e.g. le linn táirgeadh iarainn agus cruach nó le linn táirgeadh stroighne. Infheidhme go ginearálta. d. Úsáid dramh-mhiotail Úsáidtear dramh-mhiotal ó phróisis mheicniúla (e.g. ó bhearradh agus ó bhailchríochnú) i dtáirgeadh iarainn agus cruach. Féadfar é sin a dhéanamh ar an láthair nó lasmuigh den láthair. Infheidhme go ginearálta. e. Miotail agus ocsaídí miotail a athchúrsáil ó ghlantachán tirim dramhgháis Maidir leis an gcodán garbh ocsaídí miotail agus miotail a thagann as glantachán tirim (e.g. scagairí fabraice) a dhéanamh ar gháis dramhaíola ó phróisis mheicniúla (e.g. scarbhú nó meilt), déantar é a aonrú go roghnaitheach trí úsáid a bhaint as teicnící meicniúla (e.g. criathair) nó teicnící maighnéadacha agus déantar é a athchúrsáil, e.g. chuig táirgeadh iarainn agus cruach. Féadfar é sin a dhéanamh ar an láthair nó lasmuigh den láthair. Infheidhme go ginearálta. f. Sloda olach a úsáid Déantar sloda olach iarmharach, e.g. ó dhíbhealú, a dhí-uisciú chun an ola atá ann a aisghabháil le haghaidh aisghabháil ábhair nó fuinnimh. Más íseal an cion uisce, féadfar an sloda a úsáid go díreach. Féadfar é sin a dhéanamh ar an láthair nó lasmuigh den láthair. Infheidhme go ginearálta. g. Cóireáil theirmeach ar shloda hiodrocsaíde ó aisghabháil aigéid mheasctha Déantar cóireáil theirmeach ar shloda a ghintear ó aisghabháil aigéid mheasctha chun ábhar ar mhórán fluairíde cailciam a tháirgeadh is féidir a úsáid i dtiontairí dícharbónaithe ocsaigine argóin. D’fhéadfadh an infheidhmeacht a bheith srianta mar gheall ar easpa spáis. h. Meáin pléasctha urchair a aisghabháil agus athúsáid I gcás ina ndéantar díscreamhú meicniúil trí phléascadh urchair, déantar na meáin pléasctha urchair a dheighilt ón screamh agus a athúsáid. Infheidhme go ginearálta.

BAT 35. Chun cainníocht na dramhaíola ó theothumadh a sheoltar lena diúscairt a laghdú, is é an BAT diúscairt iarmhar a bhfuil sinc iontu a sheachaint trí úsáid a bhaint as na teicnící go léir a thugtar thíos. Teicníc Tuairisc Infheidhmeacht a. Deannach ó scagairí fabraice a athchúrsáil Déantar deannach ó scagairí fabraice ina bhfuil clóiríd amóiniam agus clóiríd since a bhailiú agus a athúsáid, e.g. chun oibreáin flosctha a tháirgeadh. Féadfar é sin a dhéanamh ar an láthair nó lasmuigh den láthair. Infheidhme le linn teothumtha tar éis flosctha amháin. D’fhéadfadh an infheidhmeacht a bheith srianta ag brath ar infhaighteacht margaidh. b. Bearrthaí since agus dras uachtair a athchúrsáil Déantar sinc mhiotalach a aisghabháil ó bhearrthaí since agus ó dhras uachtair trína leá i bhfoirnéisí aisghabhála. Úsáidtear an t-iarmhar a bhfuil sinc ann, e.g. chun ocsaíd since a tháirgeadh. Féadfar é sin a dhéanamh ar an láthair nó lasmuigh den láthair. Infheidhme go ginearálta. c. Dras íochtair a athchúrsáil Úsáidtear dras íochtair, e.g. i dtionscail na miotal neamhfheiriúil chun sinc a tháirgeadh. Féadfar é sin a dhéanamh ar an láthair nó lasmuigh den láthair. Infheidhme go ginearálta.

BAT 36. Chun feabhas a chur ar acmhainneacht in-athchúrsáilteachta agus aisghabhála na n-iarmhar a bhfuil sinc iontu ó theothumadh (i.e. bearrthaí since, dras uachtair, dras íochtair, spreachaill since, agus deannach ó scagairí fabraice) chomh maith leis an riosca comhshaoil a bhaineann lena stóráil a chosc nó a laghdú, is é an BAT iad a stóráil ar leithligh óna chéile agus ó iarmhair eile ar: — dhromchlaí neamhscagacha, i limistéir iata agus i gcoimeádáin dhúnta/málaí dúnta, i gcás deannach ó scagairí fabraice, — dhromchlaí neamhscagacha agus i limistéir chlúdaithe atá cosanta ar uisce dromchla a ritheann chun srutha, i gcás gach ceann eile de na cineálacha iarmhair thuas.

BAT 37. Chun éifeachtúlacht ábhair a mhéadú agus chun cainníocht na dramhaíola a sheoltar lena diúscairt ó uigeachtú rollaí saoirsithe, is é an BAT úsáid a bhaint as na teicnící go léir a thugtar thíos. Teicníc Tuairisc a. An eibleacht mheilte a ghlanadh agus a athúsáid Déantar eibleachtaí meilte a chóireáil trí úsáid a bhaint as deighilteoirí lannógacha nó maighnéadacha nó trí úsáid a bhaint as próiseas moirtithe/gléghlanta chun an sloda meilte a bhaint agus an eibleacht mheilte a athúsáid. b. Sloda meilte a chóireáil Sloda meilte a chóireáil trí dheighilt mhaighnéadach chun cáithníní miotail a aisghabháil agus miotail a athchúrsáil, e.g. chuig táirgeadh iarainn agus cruach. c. Rollaí saoirsithe caite a athchúrsáil Déantar rollaí saoirsithe caite nach bhfuil oiriúnach chun uigeachtú a dhéanamh orthu a athchúrsáil chuig táirgeadh iarainn agus cruach nó cuirtear ar ais chuig an monaróir iad chun go n-athdhéanfar iad. Tugtar teicnící breise earnáilsonracha chun cainníocht na dramhaíola a sheoltar lena diúscairt a laghdú i Roinn 1.4.4 de na conclúidí BAT seo.

1.2. Conclúidí BAT maidir le teorolladh

Tá feidhm ag na conclúidí BAT sa roinn seo sa bhreis ar na conclúidí BAT ginearálta a thugtar i Roinn 1.1.

1.2.1. Éifeachtúlacht fuinnimh

BAT 38. Chun éifeachtúlacht ábhair le linn téamh bunábhair a mhéadú, is é an BAT úsáid a bhaint as meascán de na teicnící a thugtar in BAT 11 in éineacht le meascán iomchuí de na teicnící a thugtar thíos. Teicníc Tuairisc Infheidhmeacht a. Teilgean cruthanna beagnach críochnaitheach i gcás leaca tanaí agus bíoma-chrotán agus rolladh ina dhiaidh sin Féach Roinn 1.7.1. Infheidhme maidir le gléasraí atá in aice le teilgean leanúnach agus laistigh de theorainneacha leagan amach an ghléasra agus laistigh de theorainneacha sonraíochtaí táirge, agus infheidhme sa chás sin amháin. b. Luchtú te/díreach Luchtaítear táirgí cruach a dhéantar le teilgean leanúnach go díreach isteach sna foirnéisí atéite agus na táirgí cruach sin te. Infheidhme maidir le gléasraí atá in aice le teilgean leanúnach agus laistigh de theorainneacha leagan amach an ghléasra agus laistigh de theorainneacha sonraíocht